title: Michele Angiolillo

text: Foggiassa syntyneen Angiolillon elämästä ei tiedetä paljoakaan. Hän oli ennen Espanjaan saapumistaan asunut Englannissa, jossa oli tavannut maanpaossa olleita espanjalaisia anarkisteja. Angiolillo tapasi ilmeisesti myös Kuubasta paenneen anarkistikirjailijan Fernando Tarrida del Mármolin, jolta hän sai tietoa vuotta aikaisemmin Barcelonassa käydystä oikeudenkäynnistä. Siinä viisi anarkistia oli tuomittu kuolemaan uskonnollisen Corpus Christi -juhlan aikana tapahtuneesta pommi-iskusta, jossa kuoli viisi siviiliä ja yksi poliisi. Terrori-iskun tekijää ei saatu selville ja sitä epäiltiin jopa poliisin järjestämäksi. Viranomaiset kuitenkin pidättivät tapauksen johdosta satoja anarkisteja, joilta kidutettiin tunnustuksia Montjuïcin linnoituksessa. Teloitetuista tiettävästi ainoastaan yksi olisi edes voinut olla mahdollinen pommi-iskun tekijä. Pääministeri Castillo oli myös aikaisemmin kohdistanut vastaavaa poliittista terroria työväenliikkeen aktiiveja kohtaan.


title: Michele Angiolillo

text: Erään tiedon mukaan Angiolillo olisi aluksi suunnitellut Espanjan kuninkaallisten murhaamista, mutta puertoricolainen itsenäisyystaistelija Ramón Emeterio Betances olisi sen sijaan suositellut kohteeksi pääministeri Castilloa. Angiolillo ja Betances tapasivat toisensa Pariisissa.


title: Michele Angiolillo

text: Angiolillo saapui Barcelonaan Ranskasta Marseillen kautta. Kaupungissa hän keräsi aluksi varoja salamurhaa varten ja joutui ilmeisesti myös pidätetyksi. Angiolillo kuitenkin vapautettiin, koska mitään todisteita ei ollut ja myös hänen maineensa oli täysin puhdas. Barcelonasta Angiolillo matkusti Madridiin, josta hän hankki väärän henkilöllisyyden esiintyen italialaisen oikeistolehden toimittajana. Madridista Angilillo jatkoi matkaansa kohti Baskimaalla sijaitsevaa Mondragónin kaupunkia, jossa sijaitsevassa Santa Águedan kylpylässä pääministeri Castillo puolisoineen lomaili. Hänellä oli mukanaan kaksi revolveria sekä dynamiittia. Angiolillo päätti murhata Castillon ampumalla, koska hän halusi välttää sivullisten vahingoittumisen.


title: Michele Angiolillo

text: Angiolillo ampui Castilliota kolmasti lähietäisyydeltä elokuun 8. päivän aamuna Mondragónissa, Baskimaalla, tämän istuessa penkillä kahdestaan vaimonsa kanssa. Castillo kuoli välittömästi. Murhan jälkeen Angiolillo antautui suunnitelmansa mukaisesti ilman vastarintaa ja kuljetettiin läheisessä Vergaran kaupungissa sijaitsevaan varuskuntaan. Hänet tuomittiin sotaoikeudessa, vaikka Angiolillo luonnollisesti oli siviili. Murhan syyksi hän kertoi anarkistien teloitusten lisäksi filippiiniläisen vapaustaistelijan José Rizalin kuolemantuomion. Michele Angiolillo teloitettiin Vergarassa 20. elokuuta 1897 garrotella kuristamalla.


title: Taide pitkä, elämä lyhyt

text: Taide pitkä, elämä lyhyt on suomalainen televisionäytelmä vuodelta 1967. Se on Eila Arjoman suomennos ja ohjaus brittiläisen John Ardenin näytelmästä "Ars Longa Vita Brevis".


title: Taide pitkä, elämä lyhyt

text: Militaristinen mieslehtori saapuu kouluun opettamaan taiteiden tuntemusta. Kuvaamataidon tunneista tulee sotahistorian luentoja ja lopulta sotaharjoituksia. Mies saa potkut, liittyy siirtomaajoukkoihin ja saa surmansa taisteluharjoituksissa.


title: Alavilla mailla hallan vaaraa

text: Alavilla mailla hallan vaaraa on suomalaisen pop rock -yhtye Kotka Rankki Ohutta Yläpilveä -yhtyeen esikoisalbumi. Se julkaistiin vuonna 1981 levymerkillä Kräk!.


title: Antti Tarkiainen

text: Aarno Antero Antti Tarkiainen (4. tammikuuta 1932 Mikkeli – 6. marraskuuta 2001 Espanja) oli suomalainen pantomiimikko sekä Teatterikoulun ja Teatterikorkeakoulun pitkäaikainen miimin, liikunnan ja akrobatian opettaja.


title: Antti Tarkiainen

text: Tarkiainen harrasti telinevoimistelua ja kiersi nuorena Voimisteluliiton edustusjoukkueessa kisamatkoilla Euroopassa, Neuvostoliitossa ja Angolassa. Hän valmistui voimistelunopettajaksi 1957 ja kouluttautui miimin opettajaksi Jacques Lecoqin johdolla. Suomalaisten teatteriopiskelijoiden opettajana hän aloitti 1965 ja jäi eläkkeelle Teatterikorkeakoulun lehtorin virasta 1991.


title: Antti Tarkiainen

text: Tarkiainen oli mukana noin kymmenessä suomalaisessa elokuvassa sivuosanäyttelijänä, ohjaajan apulaisena tai pantomiimien ja tanssien ohjaajana.


title: Fallen Leaves & Dead Sparrows

text: Fallen Leaves & Dead Sparrows on suomalaisen metalliyhtye Amoralin järjestyksessään kuudes studioalbumi. Se julkaistiin vuonna 2014 levymerkillä Imperial Cassette.


title: Fallen Leaves & Dead Sparrows

text: Albumi nousi Suomen virallisen listan sijalle 18.


title: Fallen Leaves & Dead Sparrows

text: Kaikki kappaleet säveltänyt Amoral sekä sanoittanut Ben Varon.


title: Nancy Friday

text: Nancy Colbert Friday (27. elokuuta 1933 Pittsburgh, Pennsylvania – 5. marraskuuta 2017 New York, New York) oli yhdysvaltalainen naisten seksuaalisuutta ja siihen suhtautumista käsittelevästä tuotannostaan tunnettu kirjailija. Hänen tunnetuin teoksensa on esikoisteos, naisten haastatteluiden ja kirjeiden perusteella heidän seksuaalisia fantasioitaan käsittelevä "Salainen puutarha".


title: Nancy Friday

text: Friday syntyi Pittsburghissa ja kasvoi Etelä-Carolinan Charlestonissa, missä hän kävi collegeen valmistavaa tyttöjen oppilaitosta. Hän opiskeli Wellesley Collegessa Massachusettsissa valmistuen 1955. Friday työskenteli toimittajana "The San Juan Island Times" -lehdessä ja myöhemmin aikakauslehdissä New Yorkissa, Englannissa ja Ranskassa ennen ryhtymistään vapaaksi kirjailijaksi. Hänen ensimmäisestä kirjastaan, naisten haastatteluihin ja kirjeisiin perustuvasta vuonna 1973 ilmestyneestä My Secret Gardenista tuli bestseller. Myöhemmässäkin tuotannossaan hän käytti haastattelumuotoa käsitellessään mm. äitiyden, tyttärenä olemisen, mustasukkaisuuden, vihan, feminismin ja BDSM:n sekä kauneuden teemoja.


title: Nancy Friday

text: Nancy Fridayn tuotannossa korostuu ajatus, että naiset on usein kasvatettu tietynlaiseen naiseuden ideaaliin, joka on ajastaan jälkeen jäänyt ja rajoittava. Hänen naisten seksuaalisia fantasioita paljastavat kirjoituksensa tarkastelevat sitä, miten ideaalikäsitys naiseudesta ei kuvaa monien naisten todellista sisäistä maailmaa ja että avoimuuden lisääminen auttaa näitä naisia toteuttamaan ja ilmaisemaan itseään paremmin ja nauttimaan elämästään. Seksuaalisen maailman ilmaisuun kohdistuvat rajoitukset eivät ole peräisin kenenkään tietoisesta pahasta tahdosta vaan sosiaalisista odotuksista. Sekä naiset että miehet hyötyvät hänen mukaansa yhtä lailla mahdollisuudesta olla avoimempia, vapaamielisempiä ja kantaa ottavampia (participatory) itsensä toteuttamisessa.


title: Nancy Friday

text: Friday on kertonut, että hän päätyi kirjoittamaan naisten seksuaalisista fantasioista 1960-luvun lopulla siksi, että aihepiiri oli vielä jokseenkin käsittelemätöntä ja tuona aikana lisääntyi tiedonhalu seksistä ja naisten seksuaalisuudesta. Hänen mukaansa oli yleinen uskomus, ettei naisilla ole seksuaalisia kuvitelmia.


title: Nancy Friday

text: "Salainen puutarha" -teoksessa julkaistuista kuvitelmista monia ohjasi syyllisyys. Naiset joutuivat keksimään kiertoteitä välttääkseen esimerkiksi orgasmin saavuttamiseen ja haluamiseen liittyviä syyllisyydentunteita. Hänen myöhempi teoksensa "My Mother / My Self" keskittyi nimenomaan tarkastelemaan Salaisen puutarhan aineistoissa esiin noussutta syyllisyyttä ja sen alkuperää.


title: Teeny Weeny String Bikini

text: Teeny Weeny String Bikini on ruotsalaisartisti Güntherin kappale hänen ensimmäiseltä, Pleasureman-studioalbumilta. Sen julkaisi Warner Bros. Sweden albumin toisena singlenä 5. toukokuuta 2004. Kappale ei onnistunut saamaan edeltäjän kaltaista menestystä, vaan sen listamerkinnöiksi jäivät Ruotsissa saavutettu singlelistan 1. sija sekä Suomessa saavutettu singlelistan 7. sija.


title: Teeny Weeny String Bikini

text: CD Single & Digitaalinen lataus


title: Carnal Demise (albumi)

text: Carnal Demise on saman nimisen yhtyeen eponyymi esikoisalbumi. Se julkaistiin vuonna 2012 levymerkillä Inverse Records.


title: Päivä lepokodissa

text: Päivä lepokodissa on suomalainen televisionäytelmä vuodelta 1967. Se on Kaj Kauhasen suomennos ja Mirjam Himbergin ohjaus neuvostoliittolaisen Valentin Katajevin komediasta "Lepokoti". Näytelmä kertoo huolintamiehestä, joka yrittää tavoittaa lepokodissa hoitoja saamassa olevaa esimiestään.


title: Uolevi Vahteristo

text: Uolevi Alarik Vahteristo (s. 29. huhtikuuta 1928 Vihti) on suomalainen näyttelijä, joka tunnetaan erityisesti monista Televisioteatterin rooleistaan.


title: Uolevi Vahteristo

text: Vahteristo kävi Teatterikoulun 1953–1955 ja näytteli Mikkelissä, Lappeenrannassa ja Jyväskylässä kunnes kiinnitettiin Televisioteatteriin 1963.


title: Uolevi Vahteristo

text: Vahteristo on näytellyt yli 70 suomalaisessa elokuvassa, televisionäytelmässä ja -sarjassa.


title: A-puoli ja B-puoli

text: A-puoli ja B-puoli ovat termejä, jotka viittaavat 78 ja 45 tuuman vinyylinauhoituksien kahteen puoleen, joita käytetään singleissä ja EP-levyissä. A-puoli sisältää useimmiten nauhoituksen, jolle artisti, nauhoittaja tai levy-yhtiö yrittää ensin saada aikaiseksi myyntiä ja sen jälkeen airplay-soittoja sekä mahdollisesti hittikappaleen roolin. B-puoli (tai ”kääntöpuoli”) on toisen asteen nauhoite, jolla on omanlaisensa historia: Jotkut artistit, kuten Elvis Presley, The Beatles ja Oasis, julkaisivat B-puolia, joita pidettiin yhtä vahvoina kuin A-puolia ja tulivat itsenäisesti hiteiksi. Creedence Clearwater Revivalilla oli hittejä, yleensä tahattomasti sekä A- että B-puolen julkaisuilta.


title: Fenfuraami

text: Fenfuraami (CHNO) on orgaaninen yhdiste, jota käytetään maataloudessa fungisidina eli sienten kasvua estävänä aineena.


title: Fenfuraami

text: Huoneenlämpötilassa fenfuraami on valkoista tai hieman ruskehtavaa kiteistä ainetta. Yhdiste liukenee vain vähän veteen ja runsaammin orgaanisiin liuottimiin kuten alkoholeihin, asetoniin, dikloorimetaaniin ja tolueenin. Fenfuraami on stabiili yhdiste eikä hajoa kuumennettaessa. Voimakkaasti happamissa tai emäksisissä olosuhteissa se hydrolysoituu.


title: Fenfuraami

text: Fenfuraami kuuluu karboksanilideihin, joiden vaikutusmekanismi sieniä vastaan on sienten mitokondrioiden soluhengityksen estäminen. Aine tehoaa vain avokantaisiin sieniin. Yhdisteen myrkyllisyys nisäkkäille on suhteellisen alhainen ja fenfuraamin LD-arvo rotilla suonensisäisesti on 1,49 g/kg. Yhdiste ei ole myöskään osoittautunut mutageeniseksi Amesin testillä.


title: Fenfuraami

text: Fenfuraamia voidaan valmistaa käyttämällä lähtöaineena 2-metyylifuraanikarboksyylihappoa. Tämä reagoi tionyylikloridin kanssa muodostaen happokloridijohdannaisen, joka reagoi aniliinin kanssa fenfuraamiksi.


title: Fenfuraami

text: Fenfuraami tuli Yhdysvalloissa markkinoille vuonna 1974. Yhdistettä käytetään viljojen siementen käsittelyyn ja ohran, vehnän ja kauran sienitautien kuten lumihomeen ja ruostesienten ehkäisyyn. Fenfuraamia voidaan käyttää jauheena tai liuoksena.


title: Joensuun paikallisliikenne

text: Joensuun paikallisliikenne on Joensuun kantakaupungissa tapahtuvaa linja-autoliikennettä, ja sitä hoiti kesään 2014 Lehtosen Liikenne ja muutaman linja osalta Linja-Karjala. Vuodesta 2014 liikennettä hoitavat Savo-Karjalan Linja ja Savonlinja.


title: Joensuun paikallisliikenne

text: Joensuun joukkoliikenteen linjat keväällä 2018:


title: Joensuun paikallisliikenne

text: Paikallisliikenteen solmukohtia ovat rautatieaseman edessä sijaitseva Itärannan alue sekä Siltakatu torin vieressä.


title: Joensuun paikallisliikenne

text: Joensuussa toimii perinteisten joukkoliikennepalvelujen ohella myös kutsuna toimivaa joukkoliikennettä, joka toimii ovelta-ovelle-periaatteella. Savo-Karjalan Linjan palvelubussi Noutopoika on tarkoitettu kaikille joensuulaisille.


title: Joensuun paikallisliikenne

text: Asiointiliikenne on ovelta ovelle -joukkoliikennettä, jota kutsutaan myös kutsutaksiksi. Joensuussa asiointiliikenteitä toimii Kiihtelysvaarassa, Tuupovaarassa, Enossa ja Uimaharjussa.


title: The Pinkprint

text: The Pinkprint on yhdysvaltalaisen artistin Nicki Minajin vuonna 2014 julkaistu albumi. Se ylsi Suomen virallisen listan sijalle 18.


title: The Pinkprint

text: Albumin on sanottu olevan erilainen, kuin mitä Nicki Minajin levyt ovat olleet. ""Pink Friday"" -tyyli on Minajin mukaan tärkeä osa hänen uraansa, mutta hän haluaa aloittaa uuden aikakauden. Minaj vertasi tyylinvaihdosta ympyrän sulkeutumiseen.


title: The Pinkprint

text: Albumilla pääosana tulee olemaa rap-musiikki. Cash Money -levy-yhtiön toimitusjohtaja, Birdman, kertoi Minajin vierailujen tyylin olevan "tyttömäisempi" kuin mitä tulevalla levyllä tullaan kuulemaan. Minaj on sanonut levyn olevan paljon henkilökohtaisempi ja syvällisempi kuin mitä on päässyt vierailukappaleissa esittämään. Minaj on sanonut, ettei tarkoituksen ole yrittää tehdä rap-albumia väkisin. Artisti sanoi myös, ettei levyllä ole Starships- ja Super Bass-kappaleen tyylisiä kappaleita.


title: The Pinkprint

text: Vierailujen osalta Birdman on sanonut, että niitä tullaan näkemään, jos ne sopivat kappaleisiin. Hänen mukaansa Minaj työstää ensin kappaleet, ja päättää sitten vasta vierailijoista. Albumilla esiintyy vierailevina artisteina mm. Beyonce, Meek Mill ja Ariana Grande.


title: The Pinkprint

text: Albumilta on julkaistu 3 singlea, Lookin' Ass, Pills n Potions ja Anaconda. 7.11.2014 Minaj julkaisi myös kappaleen nimeltä Only. Kappaleessa esiintyy Minajin lisäksi Drake, Lil Wayne ja Chris Brown. Looking Ass:n musiikkivideo on mustavalkoinen, mikä eroaa artistin entisestä värikkäästä tyylistä. Singlen kansikuva on aiheuttanut kohua Malcom X:n perheen väärinkäyttösyytösten vuoksi. Anacondan musiikkivideo on myös aiheuttanut kohua sen aran aiheen takia. Albumi julkaistiin 15. joulukuuta.


title: Kero Blaster

text: Kero Blaster () on japanilaisen Studio Pixelin kehittämä sammakko aiheinen tasohyppelypeli. Sen julkaisupäivä oli 11. toukokuuta 2014 ja se julkaistiin PC:lle sekä iOS:lle. Pelin jakelija PC:lle on japanilainen PLAYISM, jonka kautta on myös ladattavissa pelin prologi ja kokeiluversio PINK HOUR. App Storesta voi ladata pelin kosketusnäytölle kehitetyn version iOS:lle.


title: Kero Blaster

text: Pelin päähenkilö on sammakko, joka työskentelee Cat & Frog Inc. yhtiössä, joka kehittää teleportti teknologiaa. Hänen tehtävänään on puhdistaa yhtiön tukkeutuneet teleportit mustista olennoista, joita kutsutaan nimellä "negativus legatia".


title: Kero Blaster

text: Kero Blaster on tasohyppelypeli ja se muistuttaa Pixelin aikaisempaa peliä, Cave Storya. Pelin grafiikat ovat pikseligrafiikkaa ja se tekee pelaamisesta retrohenkistä. Peli etenee tasoissa, joihin "Kero" lähetetään vuoroperään teleportin välityksellä. Pelissä on aseiden kehittämismahdollisuus ja tuhoamalla pomoja pelaaja saa uusia aseita sekä apuvälineitä.


title: Can’t Rely on You

text: Can't Rely on You on brittiläisen laulaja-lauluntekijä Paloma Faithin kappale, jonka on sanoittanut Faith sekä amerikkalainen laulaja-lauluntekijä Pharrell Williams. Single, joka tuli saataville 23. helmikuuta 2014, toimii hänen kolmannen, A Perfect Contradiction-studioalbumin johdantosinglenä, joka julkaistiin maaliskuun alussa.


title: Can’t Rely on You

text: Se on saanut jonkinlaista radiosoittoa ja tammikuun viimeisen viikon aikana se liittyi BBC Radio 6 Musicin ohjauslistalle 'B' listalla. Hän esitti kappaleen myös The Graham Norton Showssa 14. helmikuuta 2014.


title: Eckerö IK

text: Eckerö IK (EIK) on jalkapalloseura ahvenanmaalaisesta Eckerön kunnasta. Seuran edustusjoukkue pelaa tällä hetkellä Ruotsin 7. divisioonan Upplannin sarjassa kolmatta kauttaan.


title: Mario Kart 8

text: Mario Kart 8 on Nintendon kehittämä ajopeli, joka julkaistiin Wii U:lle 29. toukokuuta 2014 Japanissa. Pohjois-Amerikassa ja Euroopassa peli julkaistiin 30. toukokuuta ja Australiassa 31. toukokuuta. Peli julkistettiin ensimmäisen kerran E3-messuilla 2013 ja se on Wii U:n myydyin peli.


title: Mario Kart 8

text: "Mario Kart 8:ssa" pelaaminen on samanlaista kuin aiemmissa peleissä. Pelaajan kuuluu kisailla muita pelaajia vastaan Super Mario -pelisarjan hahmoilla.


title: Mario Kart 8

text: Pelissä on neljä erilaista pelimuotoa: Grand Prix, Time Trials, Versus Race (VS Race) ja Battle. Grand Prixissä ajetaan toisia tekoälyhahmoja vastaan neljä kilparataa sisältävissä cupeissa. Time Trialissa ajetaan kilparadoilla mahdollisimman nopeasti kolmen kierroksen ajan tehdäkseen aika-ennätyksiä, Versus Racessa saa muokata omat säännöt ja Battlessa kilpaillaan toisia pelaajia vastaan. "Mario Kart 8:ssa" on myös verkkomoninpeli maksimissaan 12 pelaajalle. Pelaajat voivat jakaa omia suorituksiaan Miiversen avulla. Peliä voi pelata Wii U Game Padilla, Wii U Pro Controllerilla, Wii Remotella ja Nuchuck-lisälaitteella.


title: Mario Kart 8

text: Radoilla kerätään kolikoita. Kun kolikoita on tarpeeksi, pelaaja saa avattua uuden ajoneuvon, uudet renkaat tai uuden laskuvarjon. Uusia tavaroita saa aina viidenkymmenen kolikon välein.


title: Mario Kart 8

text:
Pelissä on kolme uudistusta verrattuna edellisiin peleihin:
Pelissä on paljon uutta, mutta myös vanhaa. Pelissä on kenttiä mm. Nintendo DS:ltä, Wii:ltä ja Nintendo GameCube:lta.
Pelille julkaistiin 27. elokuuta päivitys, joka toi peliin kolme erilaista Mercedes Benz-autoa valittaviksi kulkuneuvoiksi. Pelille julkaistiin myöhemmin myös lisäsisältöä. Ensimmäinen lisäsisältö, "The Legend of Zelda X Mario Kart 8", julkaistiin marraskuussa. Sisältö toi peliin kahdeksan uutta rataa, sekä uusia hahmoja, kuten Linkin "The Legend of Zeldasta." Toinen sisältö, "Animal Crossing X Mario Kart 8", julkaistiin toukokuussa 2015. Sisältö toi peliin myös kahdeksan uutta rataa, sekä uusia hahmoja.Lisäsisällöt maksullisia.


title: Mario Kart 8

text: 28. huhtikuuta 2017 Nintendo julkaisi Nintendo Switch -konsolille Mario Kart 8 Deluxe-pelin, joka sisältää kaikki DLC hahmot ja radat, sekä uusia hahmoja ja ratoja.


title: Mario Kart 8

text: "Mario Kart 8" on saanut positiivisen vastaanoton. IGN totesi pelin olevan paras Nintendon tekemä ajopeli pitkään aikaan ja antoi sille arvosanaksi 9/10. Edge antoi pelille arvosanaksi myös 9/10, Eurogamer 10/10, Game Informer 9.25/10 ja GameSpot 8/10.


title: Mario Kart 8

text: Peliä kehuttiin myös Suomessa. Tero Kerttula sanoi Gamereactorin sivuilla pelin olevan sarjansa paras osa ja antoi sille arvosanaksi 9/10. Zanis Dust "Konsolifin"-sivulta puolestaan totesi, että "Mario Kart 8 on parasta mitä olen toistaiseksi uudella konsolisukupolvella kokenut" ja antoi arvosanaksi 5/5. Kari Salminen totesi "Aamulehdessä" pelin olevan "paras, kekseliäin, villein, palkitsevin ja riemukkain "Mario Kart" ikinä" ja antoi arvosanaksi 5/5.


title: Mario Kart 8

text: "Mario Kart 8":aa myytiin ensimmäisen viikonlopun aikana yhteensä 1,2 miljoonaa kappaletta, tehden siitä Wii U:n nopeimmin myydyn pelin. Ensimmäisen kuukauden aikana myynti nousi kahteen miljoonaan. 30. heinäkuuta mennessä peliä on myyty 2,82 miljoonaa kappaletta. Marraskuun alkuun mennessä myynti on noussut yli 3,5 miljoonaan.


title: Mario Kart 8

text: AloitushahmotPelin edetessä ansaittavat hahmotMaksulliset hahmot (DLC)Lisäksi DLC-pakettien mukana saa kahdeksan uutta eriväristä Yoshia ja Shy Guyta.


title: She Looks So Perfect

text: She Looks So Perfect on australialaisen pop rock-yhtye 5 Seconds of Summerin kappale. Sen julkaisi Capitol Records digitaalisesti ladattavana singlenä Australiassa 23. helmikuuta 2014 sekä Euroopassa 23. maaliskuuta 2014. Kappaleeseen liittyvä musiikkivideo julkaistiin 24. helmikuuta 2014.


title: She Looks So Perfect

text: "She Looks So Perfect" pääsi listan kärkeen Australian, Uuden-Seelannin, Irlannin ja Britannian singlelistoilla. Australiassa kappale myi platinaa 70 000 kappaleen myynnillä.


title: I Got U

text: I Got U on brittiläisen laulaja-lauluntekijä Duke Dumontin kappale, jolla vierailee myös tuottaja Jax Jones. Se julkaistiin hänen tulevan debyyttialbumin toisena singlenä kansainvälisesti 16. maaliskuuta 2014. Kappale pääsi Britannian singlelistan kärkeen. Kappale on myös mukana Now! 87-albumilla.


title: IF Fram

text: IF Fram on Saltvikiläinen jalkapalloseura. Seura osallistuu Ruotsin 6. Divisioonaan, ja on siinä parhaimmillaan sijoittunut vuonna 2004 toiseksi ja 2010 kolmanneksi. Seuran edustusjoukkue liittyi FC Ålandiin vuonna 2013.


title: Braveheart (kappale)

text: Braveheart on brittiläisen tyttöbändi Neon Junglen kappale. Se julkaistiin 19. tammikuuta 2014 digitaalisesti ladattavana toisena singlenä heidän debyyttialbumiltaan. Kappale on saavuttanut Britannian singlelistalla 4., Irlannin singlelistalla 20. ja Skotlannin singlelistalla 2. sijan.


title: Braveheart (kappale)

text: Kappaleeseen liittyvä musiikkivideo, jonka kokonaispituus on kolme minuuttia ja 51 sekuntia, julkaistiin videopalvelu YouTubessa 10. joulukuuta 2013.


title: Trouble (Neon Junglen kappale)

text: Trouble on brittiläisen tyttöbändi Neon Junglen kappale, jonka RCA Records julkaisi heidän debyyttialbuminsa ensimmäisenä singlenä. Kappaleen ovat tuottaneet CocknBullKid ja Benjamin Berry. "Trouble" julkaistiin 30. elokuuta 2013 ja se debytoi Britannian singlelistan 12. sijalla viikkoa myöhemmin.


title: Jomala IK

text: Jomala IK (JIK) on jomalalainen jalkapalloseura, jonka miesten edustusjoukkue pelaa kaudella 2018 lähtien miesten nelosessa.


title: Sunds IF

text: Sunds IF (SIF) on sundlainen jalkapalloseura, jonka miesten edustusjoukkue pelasi kauteen 2013 asti miesten kolmosessa, osana SIFFK-joukkuetta. Nykyisin sen edustusjoukkue on osa FC Ålandia. Naisten edustusjoukkue on liitetty Åland Unitediin. Näin ollen SIF vastaa enää omasta junioritoiminnastaan jalkapallossa.


title: Kierikin voimalaitos

text: Kierikin voimalaitos on Pohjolan Voima Oy:n omistama vesivoimalaitos Iijoessa, Yli-Iissä Oulussa. Joen suulta laskien Kierikki on kolmas voimala. Vuonna 1965 valmistuneen voimalaitoksen putouskorkeus on 18,2 metriä. Laitoksessa on kaksi Kaplan-turbiinia ja kaksi 24 MVA:n generaattoria. Sen teho on 37,5 MW ja vuosituotanto 160 GWh. Voimalaitos on peruskorjattu vuosina 2005–2007. Voimalaitoksen arkkitehtisuunnitelmat on tehnyt arkkitehti Uki Heikkinen.


title: Madjer

text: João Víctor Saraiva (s. 22. tammikuuta 1977 Luanda, Angola), tunnetaan paremmin nimellä Madjer, on angolalaissyntyinen portugalilainen beachfutispelaaja, joka edustaa dubailaista Al-Ahlia ja Portugalin beachfutismaajoukkuetta.


title: Madjer

text: Hän on kuulunut vuodesta 1998 Portugalin beachfutismaajoukkueeseen, jonka riveissä hän on voittanut beachfutiksen MM-kultaa vuosina 2001 ja 2015. Vuoden 2015 kilpailuissa hän oli turnauksen kolmanneksi paras pelaaja ja toiseksi paras maalintekijä. Näin hänet palkittiin Bronze Ballilla ja Silver Shoella.


title: Madjer

text: Lisäksi Madjer on saavuttanut kaksi MM-hopeaa vuosilta 2002 ja 2005 sekä viisi MM-pronssia vuosilta 2003, 2004, 2008, 2009 ja 2011. Hänet on palkittu MM-kisoissa kaksi kertaa parhaan pelaajan palkinnolla (Golden Ball) ja hän on voittanut maalikuninkuuden viisi kertaa (Golden Shoe). Vuoden 2015 Euroopan kisoista Bakusta Madjer saavutti pronssia Portugalin kanssa.


title: Madjer

text: Madjer on edustanut urallaan kahdeksaa seuraa, jonka riveissä hän on saavuttanut monia liigamestaruuksia. Madjeria pidetään yleisesti yhtenä maailman parhaista beachfutispelaajista. Hänen erikoisuuksiaan ovat loistavat akrobaattiset potkut, kuten volleyt ja saksipotkut. Hyökkääjän pelipaikalla pelaava Madjer on 194 senttimetriä pitkä.


title: Madjer

text: Hänen taiteilijanimensä Madjer tulee hänen ihailemansa takavuosien algerialaisjalkapalloilijan Rabah Madjerin mukaan.


title: Jeanne (televisionäytelmä)

text: Jeanne on suomalainen televisionäytelmä vuodelta 1967. Se on Jorma Kaparin suomennos ja Timo Bergholmin ohjaus italialaisen Luigi Lunarin näytelmästä, joka kertoo Jeanne d’Arcin viimeisestä illasta vankikopissa ennen teloitusta. Ranskan kuningas Kaarle VII ja englantilaisten sotajoukkojen johtaja Warwick yrittävät kumpikin saada marttyyrikuolemaa odottavan Orléansin neitsyen osaksi omia valtapelejään.


title: Radik Ahmethanov

text: Radik Ahmethanov (, s. 26. heinäkuuta 1986 Surgut, Neuvostoliitto) on venäläinen futsalpelaaja ja jalkapalloilija, joka edustaa futsalissa Futsal-liigassa pelaavaa Sievi Futsalia ja jalkapallossa Kakkosessa pelaavaa FC YPA:a. Ahmethanov on voittanut Sievi Futsalin riveissä maali- ja pistepörssin kerran. Hän on 179 senttimetriä pitkä ja painaa 72 kiloa.


title: Oulunsalon tuulivoimapuisto

text: Oulunsalon tuulivoimapuisto on Innopower Oy:n omistama tuulipuisto Riutunkarin lauttasataman läheisyydessä Salonpäässä, Oulussa. Tuulipuistossa oli enimmillään kuusi tuulivoimalaa, joista neljä vanhinta on purettu.


title: Oulunsalon tuulivoimapuisto

text: Tuulipuistossa jäljellä olevat kaksi kolmen megawatin tehoista Winwind Oy:n valmistamaa tuulivoimalaa on pystytetty 2008. Niiden napakorkeus on 90 metriä ja roottorin halkaisija 100 metriä. Korkeimmillaan voimalan siipien kärjet käyvät siis 140 metrin korkeudessa.


title: Oulunsalon tuulivoimapuisto

text: Tuulipuistossa aiemmin sijainnut vuonna 1999 valmistunut tuulivoimala purettiin keväällä 2013. Tuulipuistoon pystytettiin niin ikään WinWindin valmistamia yhden megawatintehoisia voimaloita pystytetty 2003. Voimaloiden napakorkeus oli 70 metriä ja roottorin halkaisija 56 metriä. Näissä voimaloissa havaittiin jo 2013 vikoja, joita ei Innopowerin mukaan kannattanut korjata.. Nämä 2003 valmistuneet tuulivoimalat purettiin loppuvuonna 2015.


title: John Dillon

text: John Dillon (8. syyskuuta 1851 Blackrock, Dublinin kreivikunta, Irlanti – 4. elokuuta 1927 Lontoo, Iso-Britannia) oli irlantilainen poliitikko. Hän oli yksi Ison-Britannian parlamentissa toimineen ja Irlannin itsehallintoa (home rule) tavoitelleen Irlantilaisen puolueen johtajista. Hän toimi edustajana alahuoneessa vuosina 1880–1883 sekä 1885–1918 ja oli 1880-luvulla Irlannin itsehallintokamppailua johtaneen Charles Stewart Parnellin tärkeimpiä liittolaisia.


title: John Dillon

text: John Dillonin isä John Blake Dillon oli yksi Nuori Irlanti -liikkeen johtajista ja asui vuoden 1848 epäonnistuneen kapinan jälkeen vuoteen 1855 maanpaossa. Hänet valittiin parlamenttiin 1865, vuotta ennen kuolemaansa. John Dillon oli alkuperäiseltä koulutukseltaan lääkäri, mutta omistautui pian valmistumisensa jälkeen politiikalle. Hänet valittiin parlamenttiin ensi kerran vuonna 1880 Tipperarysta. Hyökkäävien puheidensa vuoksi hänet erotettiin useita kertoja määräajaksi parlamentista. Dillon oli mukana myös Irlannin maaliiton radikaalissa toiminnassa ja oli sen vuoksi vangittuna toukokuusta 1881 toukokuuhun 1882 Kilmainhamin vankilassa Dublinissa, jossa myös Parnell istui lokakuusta 1881 alkaen. Dillon jäi terveyssyistä pois parlamentista vuonna 1883, mutta palasi kaksi vuotta myöhemmin Mayon edustajana. Hän tuki innokkaasti William O’Brienin vuonna 1886 käynnistämää "plan of campaign" -kampanjaa, jossa maanvuokraajia kannustettiin maksamaan vain sen suuruista vuokraa, kuin mitä he itse pitivät kohtuullisena. Vuonna 1888 Dillon joutui olemaan tämän vuoksi kuuden kuukauden ajan vangittuna. Dillonin vuonna 1890 Australiaan tekemä agitaatiomatka johti uusiin syytteisiin kotimaassa, mutta päästyään oikeudenkäynnin ajaksi vapaalle jalalle hän matkusti turvaan Yhdysvaltoihin. Hän palasi seuraavana vuonna Irlantiin ja ilmoittautui viranomaisille.


title: John Dillon

text: Kun Parnellin maine tahrautui vuonna 1890 kiusallisessa avioeroskandaalissa, Dillon ja O’Brien asettuivat aluksi hänen tuekseen. Kun Irlantilainen puolue hieman myöhemmin hajosi kahtia kiistan seurauksena, Dillon liittyi niihin, jotka vaativat Parnellin väistymistä puolueen johdosta. Parnellin vastustajat perustivat lopulta oman puolueen, Irish National Federationin, ja Dillon toimi sen toisena puheenjohtajana Justin McCarthyn jälkeen vuosina 1896–1898. Vuonna 1900 hän tuki puolueen jälleenyhdistämistä John Redmondin johdolla. Dillon asettui tukemaan Britannian liberaalipuoluetta ja sen hallitusta vuodesta 1905 alkaen. Ensimmäisen maailmansodan aikana hän vastusti jyrkästi asevelvollisuuskutsuntojen ulottamista Irlantiin ja arvosteli vuoden 1916 pääsiäiskapinan kukistamisessa käytettyjä ankaria vastatoimia. Vastustaessaan Britannian sotaponnistusten tukemista hän ajautui eri linjoille Irlantilaista puoluetta johtaneen Redmondin kanssa. Redmondin kuoltua maaliskuussa 1918 Dillon kuitenkin valittiin hänen seuraajakseen puolueen johdossa. Puolueen kannatus romahti joulukuun 1918 vaaleissa ja Dillon hävisi omassa vaalipiirissään radikaalin Sinn Féin -puolueen Eamon de Valeralle. Pudottuaan parlamentista Dillon vetäytyi politiikasta.


title: John Dillon

text: John Dillonin poika James Dillon oli vuosina 1959–1965 Fine Gael -puolueen puheenjohtaja.


title: Ricardinho (futsalpelaaja)

text: Ricardo Filipe da Silva Braga (s. 3. syyskuuta 1985) tunnetaan paremmin nimillä Ricardinho tai O Mágico, on portugalilainen futsalpelaaja, joka edustaa espanjalaista Inter Movistaria. Hän on pelipaikaltaan laitapelaaja. Ricardinholla on pituutta vain 164 senttimetriä.


title: Ricardinho (futsalpelaaja)

text: Ricardinho on valittu vuoden Futsalpelaajaksi ennätykselliset viisi kertaa: vuosina 2010, 2014, 2015, 2016 ja 2017. Hän on voittanut Benfican paidassa Portugalin mestaruuden viisi kertaa ja Espanjan mestaruuden viidesti Interin kanssa. Ricardinho on voittanut UEFA Futsal Cup kolmesti (2010 Benficassa ja Intersissä 2017 ja 2018). Vuonna 2000 hän sai pronssia lajin MM-kisoissa vain 15-vuotiaana. Portugalin maajoukkueessa Ricardinho on voittanut Euroopan mestaruuden vuonna 2018. Ricardinho valittiin tuolloin myös turnauksen parhaaksi pelaajaksi ja hän oli turnauksen paras maalintekijä.


title: Ricardinho (futsalpelaaja)

text: 2016 MM-kisoissa Ricardinho palkittiin parhaana maalintekijänä. Vuoden 2007 MM-kilpailuissa, joissa Portugali sijoittui neljänneksi, Ricardinho valittiin turnauksen parhaaksi pelaajaksi.


title: Kun ympäri käydään...

text: Kun ympäri käydään… on suomalainen televisionäytelmä vuodelta 1967. Sen on dramatisoinut Erkki Wessman amerikkalaisen O. Henryn novellin pohjalta. Tarinassa toisiinsa kyllästyneet mies ja vaimo yrittävät saada eroa toisistaan, ja rauhantuomari alkaa järjestellä asiaa omintakeisella tavallaan.


title: A Town Called Paradise

text: A Town Called Paradise on Tiëston viides studioalbumi ja sen ilmestymispäivä oli 13. kesäkuuta 2014. Singleinä albumilta on julkaistu Red Lights ja Wasted. Suomessa A Town Called Paradise ylsi Suomen virallisen listan sijalle 34. Suomen singlelistalla Red Lights oli sijalla 11 ja Wasted myös sijalla 11.


title: Hyvää iltaa, sota

text: Hyvää iltaa, sota on suomalainen televisionäytelmä vuodelta 1966. Sen on Aristofaneen "Lysistrate"-näytelmän pohjalta muokannut ja ohjannut Jarmo Nieminen. Näytelmä ensiesitettiin Yle TV2 -verkossa 19.4.1966.


title: Linus Ullmark

text: Sven Linus Ullmark (s. 31. heinäkuuta 1993 Lugnvik, Ruotsi) on ruotsalainen jääkiekkomaalivahti, joka pelaa NHL-joukkue Buffalo Sabresin organisaatiossa. Hän aloittanee kauden 2015–2016 AHL-joukkue Rochester Americansissa. Ullmark on rekleksityylinen maalivahti, jonka vahvuuksiin kuuluu atleettisuus, sijoittuminen, riskittömyys, paineensietokyky ja reboundien torjuminen.


title: Linus Ullmark

text: Ullmark on Lugnviks IF:n kasvatti. Hän pelasi juniorina sittemmin Höga Kustenissa, josta Ullmark siirtyi 15-vuotiaana Kramfors-Allianseniin kaudeksi 2008–2009. Kesken kauden 2009–2010, lokakuussa 2009 hän siirtyi MODO Hockeyn J18-junioreihin. Kaudella 2011–2012 Ullmark debytoi MODO:n Elitserien-joukkueessa, jossa hän pelasi kolme ottelua. Suurin osa hänen kaudestaan eteni kuitenkin seuran J20-junioreissa.


title: Linus Ullmark

text: Buffalo Sabres varasi Ullmarkin kuudennella kierroksella 163. pelaajana . Hän vietti kauden 2012–2013 vielä suurimmaksi osaksi MODO:n J20-junioreissa, joille Ullmark torjui J20 SuperElitin-hopeaa. Hänet valittiin myös sarjan parhaaksi maalivahdiksi. Siirtotakarajan jälkeen Ullmark nousi myös MODO:n Elitserien-joukkueen kakkosmaalivahdiksi, kun Oscar Alsenfelt siirtyi loppukaudeksi lainalle sarjatasoa alemmas HockeyAllsvenskaniin. Myös Ullmark sai kauden aikana tililleen kuusi Allsvenskan-ottelua Mora IK:sta syksyllä 2012. MODO:n Elitserien-joukkueessa hän pelasi kuusi runkosarja- ja kaksi playoff-ottelua. Marraskuussa 2012 Ullmark teki kevääseen 2015 asti ulottuvan jatkosopimuksen joukkueen kanssa.


title: Linus Ullmark

text: Kaudeksi 2013–2014 MODO luopui ykkösmaalivahdistaan Bernhard Starkbaumista ja jatkoi maalivahtikaksikolla Ullmark - Anton Forsberg. Ullmark pelasi ensimmäisellä kokonaisella ammattilaiskaudellaan 35 runkosarja- ja kaksi playoff-ottelua. Hänen runkosarjan torjuntaprosenttinsa 93,1% oli koko SHL:n paras. Ullmark palkittiin kauden päätteeksi liigan parhaana maalivahtina Honken Trophylla. Toukokuussa 2014 hän teki kolmivuotisen tulokassopimuksen Buffalo Sabresin kanssa, mutta hänet lainattiin vielä MODO:on kaudeksi 2014–2015.


title: Linus Ullmark

text: Avangard Omsk varasi Ullmarkin 99. pelaajana .


title: Linus Ullmark

text: Ullmark edusti Ruotsia MM-kilpailuissa vuonna 2014, jolloin hän voitti pronssia. Ullmark toimi lähinnä joukkueen kolmosmaalivahtina ja toimi luukkuvahtina kolmessa ottelussa, eikä hän saanut peliaikaa. Yhteensä Ullmark on pelannut seitsemän A-maaottelua. Hän teki A-maajoukkuedebyyttinsä 3. huhtikuuta 2013 Oskarshamnissa Slovakiaa vastaan. Ullmark torjui Ruotsille 6–1-voiton. Hän on pelannut myös kolme nuorten maaottelua.


title: Firenzeläinen tragedia

text: Firenzeläinen tragedia on Mainos-TV:n tv-teatterin televisionäytelmä vuodelta 1967. Ville-Veikko Salmisen ohjaama näytelmä perustuu Henri Pignet’n sovitukseen Oscar Wilden renessanssiaikaan sijoittuvasta kolmiodraamasta "A Florentine Tragedy" (1895).


title: Marte, dio della guerra

text: Marte, dio della guerra (”Mars, sodan jumala”) on vuonna 1962 valmistunut italialainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Marcello Baldi. Sen pääosaa, sodanjumala Marsia esittää yhdysvaltalainen Roger Browne.


title: Marte, dio della guerra

text: Talbian kuningas Cronos kukistaa kaupunkia piirittävän vihollisen Juppiterin lähettämän Mars-jumalan avulla. Tämä rakastuu kauniiseen Dafneen ja saa Juppiterilta luvan jäädä maan päälle tavallisena miehenä. Mars yrittää vapauttaa Venuksen temppeliin suljetun Dafnen, mutta Venuksen ja julman sotapäällikkö Anteroksen juonet estävät hänen aikeensa. Dafne tuomitaan uhrattavaksi puuhirviö Pergantille ja saa surmansa Anteroksen keihäästä. Myötätunnon liikuttama Juppiter herättää Dafnen henkiin ja sallii rakastavaisten nousta Olympokselle.


title: Marte, dio della guerra

text: "Marte, dio della guerra" on kuvattu Totalscope-laajakangastekniikalla Eastmancolor-väreissä Incir De Paolisin studiolla Roomassa. Se on pienellä budjetilla toteutettu absurdi fantasiaseikkailu, jota on syystäkin verrattu samaan aikaan tehtyyn "Vulcano, figlio di Gioveen". Marsia esittää molemmissa elokuvissa robocopmainen Roger Browne. Erikoistehosteiden tekijäksi mainitaan eräissä lähteissä nuori Carlo Rambaldi.


title: Marte, dio della guerra

text: Elokuvan laajakangasversio on saatavilla italialaisen GG Home Videon DVD-julkaisuna, joka sisältää vain italiankielisen ääniraidan.


title: Mykkiin kivet

text: Mykkiin kivet on Parikkalassa Kesusmaan kylässä sijaitseva pohjoismaiden suurin siirtolohkareryhmä. Limittäin kasautuneitten lohkareitten väliin on jäänyt luolamaisia käytäviä, joita paikalliset asukkaat käyttivät kansanperinteen mukaan piilopaikkana isonvihan vuosina.


title: Mykkiin kivet

text: Lohkareet ovat pegmatiittigraniittia tai graniittia, ja ne ovat todennäköisesti irronneet mannerjäätikön sulamisvaiheessa vajaan kilomerin päässä sijaitsevasta Mykkinmäen kalliorinteestä.


title: Mykkiin kivet

text: "Mykkii" on murteellinen muoto pyöreää kalliota tai mäkeä tarkoittavasta sanasta "mykkiö" tai "mykkiä".


title: Il conquistatore di Corinto

text: Il conquistatore di Corinto (”Korintin valloittaja”; , ”Korintin taistelu”, ) on vuonna 1961 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Mario Costa. Sen pääosia näyttelevät Jacques Sernas ja Geneviève Grad.


title: Il conquistatore di Corinto

text: Kenturio Caius Vinicius lähetetään vuonna 146 eaa. Korinttiin estämään aikhaialaisliiton kapinan Roomaa vastaan. Caius haavoittuu taistelussa ja piiloutuu roomalaisia kannattavan Callicratesin luokse. Roomaa vastustavan Critolauksen tytär Hebe rakastuu Caiukseen, mikä tekee Callicratesin vaimon Artimeden mustasukkaiseksi. Artimede paljastaa Caiuksen ja Hebe lupaa mennä naimisiin korinttilaisten komentajan Diaeuksen kanssa pelastaakseen rakastettunsa. Callicrates vapauttaa Caiuksen, joka yrittää estää Korintin tuhon. Roomalaiset hyökkäävät kaupunkiin ja Caius pelastaa Heben.


title: Il conquistatore di Corinto

text: "Il conquistatore di Corinto" on kuvattu Euroscope-laajakangastekniikalla Eastmancolor-väreissä. Sen ulkomaille viety versio on lyhennetty 105 minuutista 78 minuuttiin. Taistelukohtaukset on kuvattu samaan aikaan "Troijan urhojen" kanssa tai lainattu Carlo Ludovico Bragaglian "Hannibalista".


title: Il conquistatore di Corinto

text: Elokuva on värikäs pukudraama, joka ei kohoa tyylilajinsa keskitason yläpuolelle. Sen puutteita ovat jäykkä sankaripari sekä historiallinen asenne, jonka mukaan Korintin tuhonneet roomalaiset ovat tarinan sankareita. Näyttelijöistä erottuvat elokuvan roistoa esittävä John Drew Barrymore sekä roomalaista terminaattoria muistuttava Gordon Mitchell.


title: Il conquistatore di Corinto

text: "Il conquistatore di Corinto" on saatavilla espanjalaisen Filmaxin hyvälaatuisena DVD:nä, joka sisältää espanjan- ja englannikieliset ääniraidat. Saksalainen julkaisu on pelkästään saksankielinen.


title: Huttumalja

text: Huttumalja on Uukuniemellä Paakalammen salolla sijaitseva mannerjään vetäytyessä syntynyt suppa eli harjukuoppa joka on halkaisijaltaan 60 metriä ja syvyydeltään 25 metriä. Huttumaljan lähiympäristössä on myös muita kooltaan pienempiä suppia.


title: Huttumalja

text: Supat syntyivät soran alle hautautuneen suuren jäälohkareen sulamisen seurauksena.


title: John Redmond

text: John Edward Redmond (1. syyskuuta 1856 Dublin, Irlanti – 6. maaliskuuta 1918 Lontoo, Iso-Britannia) oli irlantilainen poliitikko, joka toimi Ison-Britannian parlamentissa Irlannin itsehallintoa ajaneen niin sanotun Irlantilaisen puolueen johtajana vuosina 1900–1918. Hänen merkittävin saavutuksensa oli vuonna 1914 säädety home rule -laki, jonka piti toteuttaa Irlannin itsehallinto, mutta joka ei koskaan tosiasiassa tullut voimaan. Redmond menetti laajan kannatuksensa Irlannissa ensimmäisen maailmansodan aikana, koska hän oli sitoutunut tukemaan lojaalisti Ison-Britannian sodankäyntiä.


title: John Redmond

text: Redmondin isä oli parlamenttiedustaja. Redmond itse valittiin parlamenttiin ensi kerran vuonna 1881 Wexfordin New Rossista. Hän rikkoi kaikki ennätykset jouduttuaan määräajaksi erotetuksi parlamentista neitsytpuheensa seurauksena vain vuorokauden sisällä paikkansa vastaanottamisesta. Redmond valmistui vuonna 1886 asianajajaksi. Hän jatkoi parlamentin jäsenenä koko ikänsä, vuosina 1885–1891 Pohjois-Wexfordin ja vuodesta 1891 Waterfordin edustajana. Redmond kiersi muun muassa Yhdysvalloissa ja Australiassa keräämässä rahaa Irlannin itsehallintokamppailuun ja onnistui ympäripuhumaan monet englantilaiset Irlannin itsehallinnon tukijoiksi.


title: John Redmond

text: Redmond oli Irlantilaisen puolueen parlamenttiryhmässä puoluejohtaja Charles Stewart Parnellin tärkeä ja lojaali tukija. Kun puolue hajaantui vuonna 1890 Parnellin henkilöä koskeneen kiistan seurauksena ja Parnell itse kuoli seuraavana vuonna, Redmondista tuli Parnellille uskollisen siiven eli niin sanottujen parnelliittien johtaja, ja hän sai johdettavakseen puolueen yhdeksään edustajaan kutistuneen parlamenttiryhmän. Redmond onnistui kuitenkin yhdistämään puolueen uudelleen vuonna 1900 ja toimi siitä alkaen sen johtajana.


title: John Redmond

text: Redmond valitsi parlamentissa yhteistyön Englannin liberaalien kanssa, jotka olivat valmiita tukemaan Irlannin itsehallinnon toteuttamista. Redmondin ja Irlantilaisen puolueen vaikutusvalta kasvoi huomattavasti vuoden 1910 vaalien jälkeen, jolloin puolue saavutti parlamentissa vaa’ankieliaseman ja H. H. Asquithin johtama liberaalien vähemmistöhallitus jäi siten riippuvaiseksi sen tuesta. Redmondin ja irlantilaisten iloksi hallitus antoi 1912 uuden lakiesityksen Irlannin itsehallinnosta. Ulsterin unionistit vastustivat lakia kiivaasti ja varautuivat estämään sen voimaantulon väkivalloin. Kun home rulen voimaanastuminen näytti johtavan sisällissotaan Irlannissa, Redmond hyväksyi maaliskuussa 1914 vastentahtoisesti kompromissin, jonka mukaan itsehallintoa vastustaneet Ulsterin kreivikunnat jätettäisiin tilapäisesti sen ulkopuolelle. Ensimmäisen maailmansodan puhjettua kesken kaiken Redmond teki sopimuksen Asquithin kanssa: Redmond varmistaisi irlantilaisten tuen Ison-Britannian sotaponnistuksille ja vastineeksi hallitus varmisti home rule -lain hyväksynnän parlamentissa. Lain toimeenpano kuitenkin määrättiin lykättäväksi siihen asti, kunnes sota päättyisi.


title: John Redmond

text: Koska kauan toivottu home rule näytti olevan toteutumassa, Redmond nautti Irlannissa suurta suosiota maailmansodan alussa, ja hän sai helposti suurimman osan edellisenä vuonna perustettujen Irlannin vapaaehtoisjoukkojen jäsenistä värväytymään Britannian armeijaan. Sodan pitkittyessä irlantilaisten tuki Redmondin linjalle alkoi kuitenkin liueta. Ison-Britannian hallitus suhtautui varauksellisesti Redmondin yritykseen koota erityisiä irlantilaisia prikaateja lähetettäviksi länsirintamalle. Myös hänen ehdotuksensa Irlannin puolustuksen jättämisestä irlantilaisten ja ulsterilaisten vapaaehtoisjoukkojen varaan torjuttiin. Redmondille tarjottiin toukokuussa 1915 ministerinpaikkaa Britannian uudessa kokoomushallituksessa, mutta hän kieltäytyi. Vuoden 1916 pääsiäiskapina Dublinissa tuli hänelle ikävänä yllätyksenä ja romutti hänen politiikkansa perustan. Kapinan jälkeen Britannian hallitus korvasi vuoden 1914 jäädytetyn home rule -lain uudella suunnitelmalla, jonka mukaan Ulster jätettäisiin pysyvästi Irlannin itsehallinnon ulkopuolelle.


title: John Redmond

text: Vuodesta 1916 alkaen Redmondin Irlantilainen puolue alkoi nopeasti menettää kannatustaan radikaalille Sinn Féinille, joka sai useita voittoja parlamentin täytevaaleissa vuoden 1917 aikana. Redmond toimi jäsenenä heinäkuussa 1917 kokoontuneessa Irlannin kansallisessa konventissa, jonka David Lloyd Georgen hallitus kutsui koolle ratkomaan Irlannin kysymystä. Neuvottelut kuitenkin jumiutuivat vuoden 1918 alussa ja olivat edelleen kesken Redmondin kuollessa maaliskuun alussa sappikivileikkauksen seurauksena. Irlantilaisen puolueen kannatus romahti joulukuun 1918 parlamenttivaaleissa.


title: John Redmond

text: John Redmondin veli William Redmond oli myös pitkäaikainen parlamenttiedustaja. Liityttyään maailmansodassa vapaaehtoisena Britannian armeijaan hän kaatui kesäkuussa 1917 Ranskassa. John Redmondin poika William Redmond oli hänkin alahuoneen jäsenenä vuosina 1911–1922.


title: FC Åland

text: FC Åland on sundilainen jalkapalloseura, joka muodostui vuonna 1992 IF Finströms Kamraternan ja Sunds IF:n liittäessä miesten edustusjoukkueensa yhteen. Tuolloin joukkueen nimi oli SIFFK. Joukkue saavutti nykyisen muotonsa vuonna 2012, kun myös Hammarlands IK sekä IF Fram liittivät myös miesten joukkueensa SIFFK:n kanssa yhteen. Joukkueen nimi vaihdettiin tällöin FC Ålandiksi. SIFFK pelasi miesten kolmosessa kauteen 2013 asti. Vuonna 2014 FC Åland aloittaa varsinaisen toimintansa, pelaamalla miesten kolmosessa. Joukkueeseen ei kuulu naisten edustusta.


title: Punamultalukko

text: Punamultalukko on Kangasalan Vehoniemenharjulla sijaitseva mannerjään vetäytyessä syntynyt noin 40 metriä syvä suppa eli harjukuoppa joka on luultavast pohjoismaiden suurin. Kangasalla sijaitsee myös muita suuria suppia kuten "Väärälukko", "Mustalukko" ja "Isolukko". Näistä ainoastaan Isolukko sijaitsee luonnonsuojelualueella.


title: Punamultalukko

text: Punamultalukon alueelle on jo pitkään suunniteltu luonnonsuojelualuetta mutta perustaminen on viivästynyt koska lähistölle on ollut suunnitteilla Tampereen ja Valkeakosken seudun tekopohjavesihankkeeseen liittyviä tekopohjavesikaivoja ja vesijohtolinjoja.


title: Punamultalukko


title: Lawrence M. Krauss

text: Lawrence Maxwell Krauss (s. 27. toukokuuta 1954) on yhdysvaltalainen teoreettinen fyysikko ja kosmologi. Hänet tunnetaan tieteen yleistajuistamisen kannattajana ja tieteellisenä skeptikkona sekä työstään taikauskon ja uskonoppien vaikutuksen vähentämiseksi populaarikulttuurissa.


title: Lawrence M. Krauss

text: Krauss on myös kirjoittanut useita menestyskirjoja, kuten "The Physics of Star Trek" ja "Universumi tyhjyydestä".


title: Marcello Baldi

text: Marcello Baldi (1. elokuuta 1923 Telve, Trento – 22. heinäkuuta 2008 Rooma) oli italialainen elokuvaohjaaja ja käsikirjoittaja.


title: Marcello Baldi

text: Baldi keskeytti yliopisto-opintonsa siirtyäkseen elokuva-alalle ja työskenteli aluksi dokumenttiohjaajien Antonio Covin ja Vincenzo Sorellin sekä Romolo Marcellinin assistenttina. Hän teki Vatikaanin uutiskatsauksia ja lyhytelokuvia sekä työskenteli Alessandro Blasettin ja Lionello De Felicen apuohjaajana. Baldin ensimmäinen pitkä elokuva oli vuoristokiipeilijöistä kertova dokumentti "Italia K2" (1955). Myöhemmin hän ohjasi etupäässä vähäpätöisiä tilaustöitä sekä laati käsikirjoitukset kahteen Vittorio Cottafavin ja Antonio Leonviolan peplum-elokuvaan. Uransa loppuvaiheessa Baldi työskenteli televisiossa.


title: Katajanokanluoto

text: Katajanokanluoto () on pieni asuttu saari Helsingin edustalla mantereen ja Suomenlinnan välissä. Luoto on noin 95 metriä pitkä kaakko–luode-suunnassa ja leveimmillään 65 metriä leveä. Saarella on alkujaan 1876-1876 rakennettu ja luotsivartiotupana toiminut, rakennushistoriallisesti suojeltu puurakennus. Kesällä 2002 rakennuksessa oli tulipalo.


title: Katajanokanluoto

text: Saaren läpi kulkee merikaapeli Suomenlinnaan. Lähimmät muut saaret ovat Ryssänsaari noin 540 metriä länsilounaaseen sekä Lonna noin 800 metriä eteläkaakkoon.


title: Katajanokanluoto

text: Saaren on vuodesta 2001 lähtien omistanut Suomen Lohitukku Oy.


title: James Corden

text: James Kimberley Corden, OBE (s. 22. elokuuta 1978 Lontoo) on englantilainen näyttelijä, koomikko, käsikirjoittaja ja juontaja. Hän on juontanut vuoden 2015 alusta lähtien Yhdysvalloissa CBS-televisiokanavan "The Late Late Show with James Corden" -ohjelmaa.


title: James Corden

text: Corden voitti vuonna 2012 Tony-palkinnon parhaasta miesnäyttelijän suorituksesta näytelmässä, roolistaan näytelmässä ""One Man, Two Guvnors"". Suoritus osoittautui lopulta myös Cordenin kansainväliseksi läpimurroksi.


title: James Corden

text: Corden on käsikirjoittanut sekä näytellyt vuosina 2007–2010 BBC:n "Gavin ja Stacey" -draamakomediasarjassa, josta hän voitti parhaan komedianäyttelijän BAFTA-palkinnon. Vuosina 2013–2014 hän näytteli komediasarjassa "Väärät miehet". Hän on isossa roolissa Disneyn vuoden 2014 lopulla ensi-iltansa saaneessa musikaalielokuvassa "Into the Woods", jossa hänen lisäkseen näyttelevät muun muassa Meryl Streep sekä Emily Blunt.


title: James Corden

text: Corden korvasi vuoden 2015 alkupuolella "The Late Late Show'ta" vuosina 2005–2014 juontaneen Craig Fergusonin.


title: Distanssin paatos

text: Distanssin paatos (saks. "Pathos der Distanz") tai välimatkan tuntemus on filosofi Friedrich Nietzschen luoma käsite, joka tarkoittaa kriitikon ottamaa etäisyyttä kritiikin kohteeseen. Toisin kuin kaunainen kriitikko, joka pyrkii uudistamaan kritiikin kohteensa sisältä käsin, distanssin paatosta harjoittava kriitikko pyrkii kokonaan hylkäämään kritisoitavan ja luomaan sen tilalle jotain uutta. Esimerkki distanssin paatoksesta on aristokraattien tekemä pesäero rahvaaseen väestöön, mikä toimii Nietzschen mukaan korkeakulttuurin syntymisen lähteenä.


title: Telataipaleen kanava

text: Telataipaleen kanava on avokanava Saimaan Pihlajavedellä. Telataipaleen kanava sijaitsee Sulkavan kunnan kaakkoisosassa, jossa se yhdistää Siikaveden, Taipaleenselän ja Telalahden. Telataipaleen kanavassa ei kulje vesiväylää. Kanavan ylitse kulkee matala vuonna 1962 rakennettu betonisilta, jossa kulkee Sulkavalta Virmutjoelle johtava Seututie 438. Telataipaleen kanava on yksi 1790-luvulla rakennetuista ns. Suvorovin kanavista. Kanavan pituus on 200 metriä. Museovirasto teki Telataipaleen kanavassa arkeologisia kaivauksia ja restaurointitöitä vuosina 2006–2007.


title: Porilaisten hauta

text: Porilaisten hauta on Sulkavalla Halttulan kylässä sijaitseva muistomerkki, joka pystytettiin vuonna 1934 aikana 1788–1790 aikana kaatuneiden Elfsborgin rykmentin ruotsalaisten ja suomalaisten sotilaiden hautapaikalle. Hautapaikan löysi nimineuvos Kaarlo Hämäläinen, joka pystytti paikalle hautakummun yhdessä Halttulan kyläläisten kanssa. Sulkavan Leijonat pystyttivät hautapaikalle 1966 uuden ristin ja aidan, ja nykyisin Sulkavan seurakunta järjestää paikalla hartaustilaisuuden vuosittain heinäkuussa.


title: Porilaisten hauta

text: Sulkavan kirkonkylän kirkkotarhassa sijaitsee myös toinen Elfsborgin rykmentin sotilaiden hautamuistomerkki, jonka pystytti kuninkaallinen Elfsborgin rykmentti vuonna 1936.


title: Suomusjärven koulu

text: Suomusjärven koulu on Salon kouluverkostoon kuuluva koulu Suomusjärven Kitulassa. Se on entisen Suomusjärven kunnan alueella ainoa koulu. Koulussa on luokat 1–6, ja yläaste ja lukio käydään Salossa. Enimmillään Suomusjärvellä on ollut seitsemän koulua.


title: Syntymäpäivät (televisionäytelmä)

text: Syntymäpäivät on Yleisradion Televisioteatterin tv-näytelmä vuodelta 1966. Se on Pentti Karhumaan suomennos sekä Matti Tapion tv-sovitus ja -ohjaus Nobel-palkitun Harold Pinterin varhaisesta näytelmästä "Syntymäpäiväjuhla" (1957).


title: Kummakivi

text: Kummakivi on Ruokolahdella sijaitseva seitsemän metriä pitkä siirtolohkare, joka lepää kuperalla kallioalustalla niin, että kosketuspintaa on hyvin vähän. Kivi ei kuitenkaan liiku, toisin kuin ihmisvoimin liikuteltavissa olevat kiikkuvat lohkareet.


title: Kummakivi

text: Kummakivi on seitsemän metriä leveä, viisi metriä korkea ja sen on arvioitu painavan noin 500 tonnia. Kallio kiven alla on poikkeuksellisen sileää, ja sen pinta koostuu kivestä sadeveden mukana valuneista mineraaleista. Kiven päällä kasvaa noin 30-vuotias kaksilatvainen mänty.


title: Kummakivi

text: Kummakivi sijaitsee Ruokolahden länsiosassa lähellä Puumalan kunnanrajaa. Sen lähelle johtaa Kummakiventie, jonka varrelta oikealle noin 500 metriä kääntyy kapea hiekkatie. Hiekkatien päässä noin 200 metrin päässä on autojen kääntöpaikka. Kääntöpaikan päässä on polku, joka on merkitty nauhalla. Seuraamalla polkua runsaat 500 metriä päätyy Kummakiven äärelle.


title: Kummakivi

text: Geologi Aimo Kejonen arvioi jäämassojen kuljettaneen kiven nykyiselle paikalleen noin 11 000–12 000 vuotta sitten. Lähistöllä on muitakin ilmeisesti samaa alkuperää olevia siirtolohkareita.


title: Kummakivi

text: Kerrotaan, että venäläiset turistit kävivät ihmettelemässä kiveä jo 1800-luvulla. 1900-luvun alkupuolella kiven päälle kerrotaan vieneen tikapuut ja ja nuorison viettäneen siellä aikaansa. Kummakivi rauhoitettiin vuonna 1962 metsäneuvos Väinö Lagerstedtin aloitteesta.


title: Kummakivi

text: Kummakiven lähistöllä sijaitsee myös 1930-luvulla alueella liikkuneiden metsätyömiesten sammalmättäistä rakentamia sammalsiltoja, joita pitkin pääsee järvessä olevaan saareen.


title: Sodar

text: Sodar (lyhenne sanoista sonic detection and ranging) on akustinen kaukokartoituslaite, jolla mitataan keskimääräis- ja turbulenssisuureiden pystyprofiileja ilmakehän rajakerroksessa. Laitteen mittausalue ulottuu useisiin satoihin metreihin (20–400 m) riippuen mittalaitteen mallista ja ilmakehän tilasta.


title: Sodar

text: Sodaria käytetään tutkittaessa yläpuolisen tuulen nopeutta tai ilmakehän stabiilisuutta (epäsuorasti). Sen sovellukset vaihtelevat laajasti ilmakehän dispersion tutkimuksesta, tuulivoimaloiden sijoituspaikkojen suunnitteluun ja kovan tuulen varoituksiin.


title: Sodar

text: Sodar-laitteet perustuvat ilmakehän lämpötilan ja tuulen nopeuden vaihtelun aiheuttamaan äänen sirontaan. Laite lähettää pystysuoran äänipulssin ylöspäin ja mittaa paluusignaalin Doppler-siirtymän sekä intensiteetin, joista voidaan saada selville rajakerroksen tuulen nopeus, suunta sekä turbulenttinen luonne. Tuulikentän pystyprofiili pystytään luomaan ottamalla useampia vastaavia mittauksia.


title: Pyörrekovarianssi-tekniikka

text: Pyörrekovarianssi-tekniikka on käytettävä perustuva pystyvuon mittaustekniikka. Pyörrekovarianssisysteemi mittaa ilmakehässä turbulenttisten pyörteiden aiheuttamaa pystynopeuden vaihtelua sekä mitattavaan vuohon liittyvää suuretta. Pystyvuo voidaan laskea mitatun suureen sekä tuulen pystynopeuden vaihteluiden . Pyörrekovarianssimittausten lähdealue on joitakin hehtaareja. Mittaukset perustuvat ilmakehän turbulenttiseen virtaukseen ja siksi mittaukset on tehtävä ilmakehän turbulenttisessa osassa, rajakerroksessa, ja vielä tarkemmin sen , missä vuot pysyvät vakioina korkeuden suhteen. Mittaustaajuuden täytyy olla korkea (10-20Hz) jotteivät pienet, nopeat pyörteet jäisi mittaamatta. Moniin muihin rajakerroksen mittaustekniikkoihin verrattuna pyörrekovarianssimittaukset ovat luotettavimpia.


title: Pyörrekovarianssi-tekniikka

text: Ilmakehän turbulenssin voidaan kuvitella koostuvan erikokoisista ja nopeuksisista pyörteistä. Nämä turbulenttiset pyörteet kuljettavat lämpöä, kosteutta, liikemäärää ja kaasuja ilmakehässä. Tätä kuljetusta kutsutaan pyörrevuoksi. Pyörrekovarianssi-tekniikka mittaa pyörteiden aiheuttamaa pystytuulen nopeuden vaihtelua sekä vaihtelua pyörteiden kuljettamissa suureissa.


title: Pyörrekovarianssi-tekniikka

text:
Mikä tahansa aikasarjana mitattava suure "a" voidaan jakaa sen keskiarvo- ja vaihteluosaan kaavan
formula_1
mukaisesti, missä formula_2 on pyörrekovarianssimittausten tapauksessa yleensä mittauksista laskettu puolen tunnin keskiarvo ja formula_3 hetkellisen mittauksen ero keskiarvosta. Pystyvuo voidaan nyt laskea halutun suureen ja tuulen pystynopeuden vaihteluiden kovarianssina . Esimerkiksi hiilidioksidivuo
formula_4
missä formula_5 on hiilidioksidikonsentraation ja formula_6 tuulen pystynopeuden hetkellinen vaihtelu.


title: Pyörrekovarianssi-tekniikka

text: Turbulenssia tutkittaessa on hankala määrittää turbulenssi paikan funktiona. Pyörrekovarianssimaston paikka on ainut kohta, jonka turbulenttisuus voidaan määrittää mittausten avulla. Jotta voitaisiin määrittää turbulenssin paikallista vaihtelevuutta, tulisi näin ollen rakentaa useita vierekkäisiä mastoja, mikä olisi hyvin kallista. Tämän takia paikallista vaihtelua kuvataan Taylorin hypoteesilla, jota käytetään muuntamaan ajasta riippuvat mittaukset paikasta riippuviksi.


title: Pyörrekovarianssi-tekniikka

text: Jos pyörteet ovat pienehköjä ja keskituulen kuljettamia, ne saattavat hetkellisesti säilyttää muotonsa. Tällöin voidaan ajatella turbulenssin olevan hetkellisesti "jäätynyttä" ja mittaustuloksia voidaan tulkita turbulenttisten pyörteiden advektiona. Visuaalinen peruste Taylorin hypoteesille voidaan nähdä esimerkiksi savupiipuissa, kun piipusta lähtevän savuvanan turbulenttinen pyörre liikkuu ainakin muutaman sekunnin ajan lähes muotoaan muuttamatta tuulen mukana.


title: Pyörrekovarianssi-tekniikka

text: Taylorin hypoteesin mukaisen turbulenttisen virtauksen matka formula_7, kulmataajuus formula_8 ja kulma-aaltoluku formula_9 saadaan keskituulen formula_10, ajan formula_11 ja pyörteiden halkaisijan koon formula_12 avulla :


title: Pyörrekovarianssi-tekniikka

text:
formula_13
formula_14
formula_15


title: Pyörrekovarianssi-tekniikka

text: Pyörrekovarianssi-tekniikalla voidaan mitata tuulen kolmea komponenttia, lämpötilaa sekä mm.


title: Pyörrekovarianssi-tekniikka

text: Kasvihuonekaasun vuo formula_16.


title: Kunnon sotamies Svejkin seikkailuja

text: Kunnon sotamies Svejkin seikkailuja on Mainos-TV:n teatteritoimituksen tuottama kymmenosainen televisiosarja, joka ensiesitettiin 1967–1968 ja uusittiin kesällä 1979. Sen on dramatisoinut Veijo Meri tšekkiläisen Jaroslav Hašekin suositusta klassikkoromaanista "Kunnon sotamies Švejk". Sarjan ohjasivat Veikko Kerttula ja Pauli Virtanen, ja nimiosaa esittää Matti Varjo.


title: Kunnon sotamies Svejkin seikkailuja

text: Useammassa kuin kahdessa sarjan jaksossa esiintyvät seuraavat näyttelijät:


title: NES Remix

text: NES Remix, tunnetaan Japanissa myös nimellä Famicom Remix on Nintendon ja Indieszeron yhteistyössä kehittämä kokoelmapeli Wii U:lle. Peli julkaistiin alun perin Pohjois-Amerikassa ja Euroopassa 18. joulukuuta 2013 ja seuraavana päivänä Japanissa. Peli on ladattavissa Nintendo eShopissa.


title: NES Remix

text: "NES Remix"istä julkaistiin 24. huhtikuuta 2014 jatko-osa, "NES Remix 2".


title: NES Remix

text: Peli sisältää useita erilaisia haasteita, jotka on tehty NES:in vanhojen klassikkopelien pohjalta. Haasteita voivat olla esimerkiksi vihollisten tuhoaminen tai esineiden kerääminen. Kaikki haasteet pitää suorittaa ajassa. Pelejä ollaan muokattu erilaisiksi alkuperäisversioihin verrattuna, osassa ollaan myös ulkoasua muokattu. "NES Remix"issä on kaikkiaan yli 200 haastetta


title: Simo Martiskainen

text: Simo Martiskainen (s. 2. huhtikuuta 1993) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän pelaa myös jalkapalloa TPV:ssä. Martiskainen on pelannut Suomen futsalmaajoukkueessa neljä ottelua. Hän on edustanut Ilvestä vuodesta 2012 ja voittanut kahdesti Suomen mestaruuden. Martiskainen teki maajoukkuedebyyttinsä alkuvuodesta 2014. Jalkapallossa hänen pelipaikkansa on keskikenttäpelaaja.


title: Järjestyshäiriön diskografia

text: Tämä artikkeli on suomalaisen rock-popyhtye Järjestyshäiriön diskografiasta.


title: Move (Little Mixin kappale)

text: Move on brittiläisen tyttöbändi Little Mixin kappale. Se julkaistiin heidän toisen, Salute-studioalbumin johdantosinglenä. Kappaleen sanoitti yhtyeen jäsenet Maegan Cottonen ja Nathan Duvallin kanssa. Tuotannosta vastasi Duvall. Single sai ensimmäisen airplaysoittonsa Britanniassa 23. syyskuuta 2013 ja se julkaistiin digitaalisesti ladattavana 3. marraskuuta 2013, viikkoa ennen "Saluten" julkaisua kyseisessä valtiossa. Soinnullisesti kappale siirtyy pois Little Mixin aiemmasta musiikkityylistä.


title: Move (Little Mixin kappale)

text: Single oli ennakkotilattavissa ITunesista samana päivänä kun se koki ensimmäisen radiosoittonsa, mutta ilman virallista singlen kansikuvaa.


title: Edward Carson

text: Edward Henry Carson, paroni Carson (9. helmikuuta 1854 Dublin, Irlanti – 22. lokakuuta 1935 Minster, Kent, Iso-Britannia) oli irlantilainen poliitikko, joka toimi vuosina 1910–1921 Ulsterin unionistien johtajana. Hänet muistetaan Ulsterin kansalaismielipiteen ja jopa aseellisen vastarinnan organisoimisesta Irlannille kaavaillun itsehallinnon eli home rulen torjumiseksi vuosina 1912–1914. Konservatiiveja tukenut Carson oli myös useasti Ison-Britannian hallituksen jäsenenä.


title: Edward Carson

text: Carson ei itse ollut kotoisin Ulsterin alueelta, vaan hän syntyi Dublinissa asuneeseen protestanttiseen perheeseen ja varttui siten eteläisessä Irlannissa. Carson opiskeli Dublinin Trinity Collegessa ja valmistui vuonna 1877 asianajajaksi. Hän saavutti mainetta taitavana asianajajana, joka suhtautui epäilevästi Irlannin nationalistien toimintaan. Vuonna 1892 Carson nimitettiin Irlannin apulaiskruununjuristiksi ("Solicitor General") Robert Salisburyn hallitukseen ja hänet valittiin samana vuonna parlamentin alahuoneeseen Trinity Collegen edustajana. Seuraavana vuonna hän sai oikeudet asianajajan ammatin harjoittamiseen myös Englannissa. Hänen taitava ristikuulustelunsa kirjailija Oscar Wilden oikeudenkäynnissä vuonna 1895 sinetöi Wilden tuomion homoseksuaalisuudesta. Vuosina 1900–1905 Carson toimi Britannian apulaiskruununjuristina Arthur Balfourin konservatiivihallituksessa. Hänet lyötiin vuonna 1900 ritariksi.


title: Edward Carson

text:
Carson valittiin helmikuussa 1910 Irlannin unionistien parlamenttiryhmän johtajaksi. Hän luopui tavoittelemasta paikkaa konservatiivipuolueen johdossa ja omistautui kokonaan unionistien kamppailulle home rulea vastaan. Hänen mukaansa Ulsterin protestantit eivät koskaan hyväksyisi joutumista katolisten hallitseman Irlannin parlamentin alaisuuteen. Lisäksi hän väitti Irlannin itsehallinnon tuhoavan protestanttien menestyksekkään liiketoiminnan ja yleensä hajottavan Britannian kansakuntana. Carson oli vastustanut jo vuoden 1893 aiempaa home rule -esitystä. Hän vastusti myös tiukasti ylähuoneen veto-oikeuden kumoamista vuonna 1911, sillä se oli konservatiivien ja unionistien viimeinen keino estää home rule -lain läpimeno. Kun taistelu ylähuoneen valtaoikeuksista hävittiin, Carson ryhtyi järjestämään Ulsterissa suuria kansankokouksia, joissa hän kehotti paikallisia aseelliseen vastarintaan, mikäli home rule hyväksyttäisiin.
Kun Herbert Henry Asquithin liberaalihallitus vuonna 1912 antoi home rule -lakiesityksen parlamentille, Carson julkisti 28. syyskuuta sitä vastaan suunnatun, Ulsterin juhlallisena liittokirjana ("Ulster's Solemn League and Covenant") tunnetun kansalaisadressin. Sen allekirjoitti Ulsterissa kaikkiaan 218 000 miestä ja 228 000 naista, osa omalla verellään. Vuoden 1913 alussa Carsonin johdolla koottiin vapaaehtoinen armeija, Ulsterin vapaaehtoisjoukot ("Ulster Volunteer Force", UVF). Syyskuussa 1913 perustettiin Belfastiin Ulsterin unionistien neuvosto, jonka Carson ilmoitti ryhtyvän Ulsterin väliaikaiseksi hallitukseksi, mikäli home rule astuisi voimaan. Valmistautuessaan sisällissotaan Irlannissa Carson järjesti huhtikuussa 1914 Saksasta suuren aselastin, joka tuotiin salaa Larneen Antrimissa.


title: Edward Carson

text:
Carson ja muut unionistijohtajat eivät alun perin kannattaneet ajatusta Irlannin jakamisesta, koska protestantteja asui vähemmistönä kaikkialla Irlannissa. Vähitellen Carson kuitenkin lievensi kantaansa samoille linjoille realistisen konservatiivijohtajan Andrew Bonar Law’n kanssa, eikä hän enää pyrkinyt estämään kokonaan Irlannin itsehallinnon toteuttamista. Vuonna 1913 Carson teki sen sijaan parlamentissa esityksen, että vain Ulsterin yhdeksän kreivikuntaa jätettäisiin home rulen ulkopuolelle. Myös Asquithin hallitus oli nyt valmis myönnytyksiin unionisteille. Ensimmäisen maailmansodan puhjettua home rule -laki hyväksyttiin, mutta samalla sen toimeenpano jäädytettiin sodan ajaksi ja unionisteille luvattiin, että Ulsterin tulevaa asemaa voitaisiin vielä harkita. Carson hyväksyi tämän kompromissin. Kun Asquithin hallitus laajennettiin toukokuussa 1915 suureksi koalitioksi, Carson nimitettiin hallituksen kruununjuristiksi ("Attorney General"). Hän kuitenkin erosi jo saman vuoden lokakuussa vastalauseena sille, ettei hallitus ollut antanut tarpeeksi sotilaallista tukea Serbialle. Carson oli myöhemmin David Lloyd Georgen hallituksessa meriministerinä joulukuusta 1916 heinäkuuhun 1917 ja sen jälkeen salkuttomana ministerinä sekä sotakabinetin jäsenenä tammikuuhun 1918 saakka.
Carson ei pitänyt vuoden 1920 Government of Ireland Act -laista, joka merkitsi Irlannin pysyvää jakamista kahtia, mutta antoi epäröinnin jälkeen sille tukensa. Lain myötä niistä Ulsterin kuudesta kreivikunnasta, joissa unionisteilla oli pysyvä enemmistö, muodostettiin Pohjois-Irlannin itsehallintoalue, ja sekä Pohjois- että Etelä-Irlanti saivat osapuilleen home rulea vastaavan itsehallinnon. Carson luopui unionistien johdosta helmikuussa 1921 ja kieltäytyi ikäänsä vedoten asettumasta ehdolle uuden Pohjois-Irlannin parlamentin vaaleissa tai ryhtymästä Pohjois-Irlannin hallituksen johtajaksi. Samana vuonna hänelle myönnettiin päärinarvo nimellä paroni "Carson of Duncairn" ja vuosina 1921–1929 hän toimi yhtenä ylähuoneen lordituomareista ("Lords of Appeal in Ordinary").


title: Edward Carson

text: Carsonin ollessa vielä elossa hänelle pystytettiin vuonna 1932 näyttävä patsas Pohjois-Irlannin upouuden parlamenttitalon eteen Belfastin Stormontissa. Kuoltuaan vuonna 1935 Englannissa hän sai valtiolliset hautajaiset.


title: Meren kasvojen edessä (vuoden 1967 elokuva)

text: Meren kasvojen edessä ("Inför havets anlete") on Yleisradion tuottama ruotsinkielinen televisioelokuva vuodelta 1967. Sen käsikirjoitti Benedict Zilliacus suomenruotsalaisen Arvid Mörnen samannimisen romaanin pohjalta. Ohjaajana toimi Åke Lindman. Elokuva kuvattiin etupäässä Turun ulkosaariston Jungfruskärissä Houtskarin lähellä.


text: 1800-luvun alkuun sijoittuvassa tarinassa neljä turkulaisylioppilasta seikkailee ulkosaaristossa, ja yksi heistä päättää jäädä koko kesäksi kokeakseen saaristolaiselämää. Hän ihastuu saarelaistyttöön ja joutuu ikävien rikostapahtumien todistajaksi.


title: Lumottu tie (elokuva)

text: Lumottu tie ("Den förtrollade vägen") on Yleisradion tuottama ruotsinkielinen televisioelokuva vuodelta 1986. Sen käsikirjoitti Benedict Zilliacus suomenruotsalaisen Oscar Parlandin samannimisen romaanin (1953) pohjalta. Tarinassa varhaislapsuuttaan muisteleva Parland esiintyy elokuvassa itsekin kertojana. Ohjaajana toimi Åke Lindman, joka ohjasi myös elokuvan jatko-osan "Härän vuosi" (1989).


title: Lumottu tie (elokuva)

text: Nelivuotias Riki asuu perheineen Karjalankannaksella, ja järven takana Saarelassa asuu heidän sukulaisiaan, joita perhe usein tapaa. Ihmispaljoudesta hämmentynyt Riki juttelee sukujuhlissa mieluummin kuvittelemiensa eläinhahmojen kanssa. Riki ja isoveli Bernt ihastuvat Saarelassa asuviin sukulaistyttöihin Ninaan ja Katinkaan, mutta joutuvat pettymään.


title: Lumottu tie (elokuva)

text: "Lumottu tie" esitettiin alun perin kahdessa osassa. "Helsingin Sanomien" Kristiina Yli-Kovero luonnehti elokuvaa uskomattoman kauniiksi lapsuusmuisteloksi ja Marcus Hietasta pääroolissaan täydelliseksi: ”"Lumotun tien" katsoo henkeään pidätellen, siitä ei ole mitään pahaa sanottavaa.”


title: Yleisurheilun sisäratojen Euroopan-mestaruuskilpailut 2005

text: Vuoden 2005 yleisurheilun sisäratojen Euroopan-mestaruuskilpailut pidettiin Madridissa, Espanjassa 4. – 6. maaliskuuta. Kisat olivat järjestykseltään 28:nnet.


title: Härän vuosi (elokuva)

text: Härän vuosi ("Tjurens år") on Yleisradion tuottama ruotsinkielinen televisioelokuva vuodelta 1989. Se on jatkoa elokuvalle "Lumottu tie" (1986). Ne molemmat käsikirjoitti Benedict Zilliacus suomenruotsalaisen Oscar Parlandin samannimisten omaelämäkerrallisten romaanien pohjalta. Elokuvat on ohjannut Åke Lindman. Parland toimii molempien elokuvien kertojana.


title: Härän vuosi (elokuva)

text: Viisivuotias Riki asuu perheineen Viipurissa ja joutuu kohtaamaan ensimmäisen maailmansodan lapselle käsittämättömiä tapahtumia. Pojan mieli rinnastaa sodan siihen, miten talon härkä tämän tästä karkaa aitauksestaan pelottelemaan ihmisiä.


title: Härän vuosi (elokuva)

text: "Härän vuosi" kuvattiin "Lumotun tien" tavoin Turussa, paljolti Ruissalossa Birkan huvilalla. Talvikohtausten suhteen oli aluksi vaikeuksia, koska helmikuussa 1988 Turussa ei ollut lunta. Sitten lunta tulikin jopa liiaksi asti. Kuvaukset kestivät kolmisen viikkoa.


title: Härän vuosi (elokuva)

text: "Helsingin Sanomien" tv-kriitikko Jukka Kajava piti "Härän vuotta" muutamia mielikuvitusjaksoja, lavastekömpelyyksiä ja amatööriavustajien joukkokohtauksia lukuun ottamatta onnistuneena: ”Kokonaisuus on kuitenkin komea: lämmin, inhimillinen, julma ja pelottavakin, sen maailman ja sen vaiheen mukainen, josta on kysymys.”


title: James Craig

text: James Craig, Craigavonin ensimmäinen varakreivi (8. tammikuuta 1871 Belfast, Irlanti – 24. marraskuuta 1940 Glencraig, Downin kreivikunta, Pohjois-Irlanti) oli irlantilainen unionistipoliitikko. Hän oli yksi Ulster Unionist Partyn johtajista ja toimi vuosina 1921–1940 Pohjois-Irlannin pääministerinä.


title: James Craig

text: Craig oli maanomistajan poika Downista ja ryhtyi nuorena pörssimeklariksi. Hän osallistui buurisotaan irlantilaisissa joukoissa. Vuosina 1906–1921 Craig oli parlamentissa Ulster Unionist Partyn edustajana ja hänestä tuli yksi unionistien johtajan Edward Carsonin lähimmistä miehistä. Irlannin itsehallintolaista eli home rulesta 1910-luvun alussa syntyneen katkeran kiistan aikana myös Craig kohosi unionistien näkyvien johtajien joukkoon ja osallistui Carsonin rinnalla Ulsterin vapaaehtoisjoukkojen perustamiseen, aseiden hankkimiseen sekä väliaikaisen hallituksen perustamisen suunnitteluun. Ensimmäisen maailmansodan aikana hän värväsi Ulsterista vapaaehtoisjoukkoja, joista koottiin brittiarmeijan 36. divisioona. Craig toimi vuosina 1915–1916 kyseisen divisioonan päämajoitusmestarina rintamalla ja sai everstiluutnantin arvon. Sodan jälkeen hän oli Ison-Britannian hallituksessa eläkeministeriön parlamenttisihteerinä 1919–1920 sekä amiraliteetin parlamentti- ja finanssisihteerinä 1920–1921.


title: James Craig

text: Vuonna 1920 säädetty Govenrment of Ireland Act -laki loi kuudesta Ulsterin kreivikunnasta muodostetulle Pohjois-Irlannille oman itsehallinnon. Craigista tuli 7. kesäkuuta 1921 Pohjois-Irlannin hallituksen ensimmäinen pääministeri, ja hän toimi tässä tehtävässä yhtäjaksoisesti kuolemaansa saakka. Noiden 19 vuoden aikana Craig johti unionistipuolueen vaaleissa voitosta voittoon. Vaalitavan palauttaminen suhteellisesta enemmistövaaliksi varmisti unionistien hallitsevan aseman parlamentissa ja paikallishallinnossa. Craigin hallituksen kokoonpanokin pysyi lähes samana kaksi vuosikymmentä. Hallitus allekirjoitti vuonna 1925 Irlannin vapaavaltion sekä Ison-Britannian kanssa sopimuksen, jolla vahvistettiin Irlannin ja Pohjois-Irlannin välisen rajan pysyvyys. Se myös muun muassa uudisti koulutus- ja oikeusjärjestelmää sekä kansallisti tieliikenteen. Se ei kuitenkaan onnistunut estämään katolisten nationalistien vieraantumista Pohjois-Irlannin hallinnosta. Craigille myönnettiin 1918 baronetin ja 1927 varakreivin arvo.


title: Yleisurheilun sisäratojen Euroopan-mestaruuskilpailut 2002

text: Vuoden 2002 yleisurheilun sisäratojen Euroopan-mestaruuskilpailut pidettiin Wienissä, Itävallassa 1. – 3. maaliskuuta. Kisat olivat järjestykseltään 27:nnet.


title: Draxin voimalaitos

text: Drax power station on Drax Power Limitedin omistama hiilivoimala North Yorkshiressa Yhdistyneessä kuningaskunnassa. Sen tuotantokapasiteetti on noin 4 000 megawattia, mikä on noin 7 prosenttia maan sähkön tarpeesta. Voimala työllistää 560 henkeä.


title: Draxin voimalaitos

text: Voimalaitosyhtiö sai Euroopan komissiolta 300 miljoonaa euroa rahoitusta uuteen hiilidioksidin talteenottoa hyödyntävään voimalarakennukseen. Drax vetäytyi hankkeesta, koska hallitus leikkasi uusiutuvan energian tukia, mikä vaikutti negatiivisesti yhtiön osakekurssiin ja investointimahdollisuuksiin.


title: Draxin voimalaitos

text: Voimala käyttää vuositasolla 10 miljoonaa tonnia kiinteää polttoainetta, josta 1,3 miljoonaa tonnia on biomassaa. Kuusi 72 metriä korkeaa höyrykattilaa tuottaa sivutuotteena vuodessa noin 46 000 tonnia tuhkaa. Valmistuvasta tuhkasta 99 % myydään rakennusteollisuuden ja sementinvalmistuksen raaka-aineeksi.


title: Draxin voimalaitos

text: Voimalan hiilidioksidipäästöt olivat 22,695 miljoonaa tonnia vuonna 2012, mikä tekee siitä kuningaskunnan suurimman yksittäisen CO-päästöjen lähteen. Yhtä gigawattituntia kohden tuotettiin 725 tonnia hiilidioksidia. Tuhkaa tuotetaan vuosittain keskimäärin 1,5 miljoonaa tonnia. Typen oksidien päästöjen arvioidaan olevan Euroopan unionin suurimmat.


title: Mario Party: Island Tour

text: Mario Party: Island Tour () on partypeli Nintendo 3DS:lle. Se on koko Mario Party-pelisarjan kolmastoista sekä sarjan kolmas käsikonsolille tehty peli. Pelin esitteli Satoru Iwata Nintendo Directin esityksessä 17. huhtikuuta 2013. Se sisältää seitsemän pelilautaa, joista jokaisessa on omia erikoisia ominaisuuksia sekä 81 minipeliä. Peli julkaistiin Pohjois-Amerikassa 22. marraskuuta 2013, Euroopassa 17. tammikuuta, Australiassa 18. tammikuuta ja Japanissa 20. maaliskuuta 2014.


title: Mario Party: Island Tour

text: Peli on pelattavuudeltaan samanlainen aiempien "Mario Party"-sarjan pelien kanssa. Heittämällä virtuaalista arpakuutiota pelaaja kulkee pelilaudalla ja avaa minipelejä. Minipelejä pystyy pelaamaan millä hetkellä hyvänsä, vaikka ei olisi pelilaudalla: peli sisältää myös AR:n (lisätty todellisuus) ja StreetPassin.


title: Mario Party: Island Tour

text: "Mario Party: Island Tour" on saanut ristiriitaisia vastaanottoja. GameRankingsin keskiarvoksi pelille muodostui 62,78% ja Metacriticin keskiarvoksi puolestaan 60/100. GameRevolution antoi pelille arvosanaksi 3/5, kehuen seitsemää uutta pelilautaa ja loppuvastus minipelejä, mutta kritisoi puolestaan toistuvaa pelattavuutta, hahmojen ääninäyttelyä ja pelilautojen musiikkeja. GamesRadar palkitsi pelin 3/5 tähdellä, mainiten että "Island Tour ei ole sen kaltainen Mario Party kuin voisitte muistaa, ja se ei ole huono juttu. On sanottu, että pelissä on joitakin puuttuvia paloja, jotka tekevät siitä vähemmän mieleenpainuvan peliosan sarjassaan." GameSpot antoi pelille arvosanaksi 7/10. IGN antoi pelille arvosanaksi 5.5/10, sanoen että "Mario Party: Island Tourin mullistavat moninpelivalinnat on täydennetty tylsillä minipeleillä ja moitittavalla liikeohjaimella." Nintendo World Report antoi pelille 8.5/10 pistettä. "Pocket Gamer UK" antoi pelille 6/10 pistettä, sanoen "Mario Party: Island Tour antaa itsellesi ja kaverijoukollesi suuren naureskeluillan, mutta suuremman osan ajasta sinä naurat enemmän "SILLE" kuin sen mukana."


title: Mario Party: Island Tour

text: Suomalaisilta peli sai vaihtelevia vastaanottoja ristiriitaisista negatiivisiin. Gamereactor antoi pelille arvosanaksi 6/10 pistettä, kehuen mukavia lautapelivariaatioita, hyviä minipelejä sekä nättiä ja kivaa ulkoasua, mutta kritisoi minipelien lyhyyttä, rampauttavaa moninpeliä ja minipelien liian vähäistä vaihtelua. KonsoliFIN antoi pelille 2/5 tähteä sanoen että "Mario Party: Island Tour on kohtalainen yritys uudistaa itseään toistavaa kaavaa. Ideasta ei valitettavasti saada tämän enempää irti. Mario Partyt ovat aina olleet kuluttajien suosiossa ja kriitikkojen hampaissa." Iltalehti antoi pelille arvosanaksi 6/10, sanoen että "Mario Partyn tuttua konseptia olisi voinut pohtia uudestaan käsikonsolille ja pyrkiä löytämään siihen yllättävää pelillistä näkökulmaa. Rakennetta olisi voinut ravistella." Dome.fi antoi pelille 2/5 tähteä todeten että "Kun tylsään pelaamisen lisätään mitäänsanomaton ulkoasu ja vaatimaton ääniraita, niin pelistä jää ontto vaikutelma. Jos minipeleissä olisi panostettu enemmän laatuun kuin määrään, voisi pelin parissa viettää tulevaisuudessakin aikaa."


title: Markku Niskala

text: Markku Tapani Niskala (5. joulukuuta 1945 Tampere – 21. helmikuuta 2018 Helsinki) oli Kansainvälisen Punaisen Ristin ja Punaisen Puolikuun pääsihteeri. Hän hoiti tehtävää vuodet 2003–2008. Niskala on vuosina 1988–1992 pääsihteerinä olleen Pär Stenbäckin ohella toinen virkaan valittu suomalainen.


title: Markku Niskala

text: Tampereelta kotoisin oleva Niskala meni mukaan Suomen Punaisen Ristin toimintaan vuonna 1970. Työskenneltyään muun muassa Helsingin ja Uudenmaan piirin toiminnanjohtajana, hän siirtyi vuonna 1978 järjestötoiminnan asiantuntijaksi Sambiaan ja oli 1980-luvun alussa vastaavissa tehtävissä myös Tansaniassa sekä Zimbabwessa. Vuosina 1984–1987 hän toimi Kansainvälisen Punaisen Ristin Euroopan osaston johtajana ja 1988–2003 Suomen Punaisen Ristin pääsihteerinä. Vuodesta 1992 lähtien Niskala oli myös Kansainvälisen Punaisen Ristin varainhankintakomitean puheenjohtaja.


title: Markku Niskala

text: Eläkkeelle jäätyään Niskala toimi vuodet 2010–2011 Kehitysyhteistyön palvelukeskus KEPA:n puheenjohtajana. Hän on myös ollut Genevessä päämajaansa pitävän Maailman talousfoorumin jäsen.


title: Markku Niskala

text: Markku-liitto valitsi vuonna 2004 Niskalan kahdeksanneksi "vuoden Markuksi".


title: Arthur Griffith

text: Arthur Griffith (31. maaliskuuta 1871 Dublin – 12. elokuuta 1922 Dublin) oli irlantilainen poliitikko, joka perusti vuonna 1905 kansallismielisen ja vasemmistolaisen Sinn Féin -puolueen sekä toimi sen johtajana. Hän osallistui Irlannin itsenäisyyskamppailuun ja Irlannin vapaavaltion perustamiseen. Hän toimi 1919–1920 Irlannin tasavallan Dáil Éireann -hallituksen vt. presidenttinä ja 1922 presidenttinä.


title: Arthur Griffith

text: Griffith työskenteli aluksi isänsä tavoin latojana. Hän asui 1890-luvun lopulla muutaman vuoden Etelä-Afrikassa, jossa hän työskenteli kaivosmiehenä ja toimittajana. Palattuaan Irlantiin hän perusti "The United Irishman" -nimisen poliittisen viikkolehden. Lehti lakkautettiin useita kertoja, ja perustettiin aina uudelleen toisella nimellä. Myöhemmissä vaiheissa sen nimi oli muun muassa "Sinn Féin" ja "Nationality". Griffith kuului alkujaan Irlannin kansallispuolueen vasempaan siipeen, mutta hän menetti pian uskonsa puolueen pyrkimyksiin saavuttaa Irlannille itsehallinto eli home rule sopuisalla toiminnalla Ison-Britannian parlamentissa. Hän esitti vuonna 1903 vaatimuksen vaihtoehtoisesta taktiikasta eli niin sanotusta passiivisesta vastarinnasta: Irlantilaisten pitäisi kieltäytyä maksamasta brittiläisiä veroja tai tunnustamasta brittiläisiä tuomioistuimia sekä boikotoida brittiläisiä tuotteita. Irlantilaisten edustajien pitäisi marssia ulos Lontoon parlamentista ja muodostaa oma kansalliskokous Irlantiin.


title: Arthur Griffith

text: Griffithin esikuvana oli Ferenc Deákin Unkarissa puoli vuosisataa aiemmin harjoittama menestyksekäs politiikka. Griffith julkaisi vuonna 1904 pamfletin "The Resurrection of Hungary: a parallel for Ireland" (”Unkarin ylösnousemus: rinnakkaistapaus Irlannille”). Griffithin perustama Cumann na nGaedheal (”Irlantilaisten puolue”) -niminen ryhmä julisti vuonna 1902 omaksuneensa tämän linjan, josta käytettiin iirinkielistä nimeä "Sinn Féin" (”me itse”). Sinn Féin -puolue perustettiin Griffithin johdolla vuonna 1905. Puolueen ensimmäinen vaalikampanja vuonna 1906 järjestetyissä täytevaaleissa päättyi tappioon eikä se onnistunut tekemään merkittävää läpimurtoa ennen ensimmäistä maailmansotaa.


title: Arthur Griffith

text: Vuosien 1912–1914 home rule -kamppailun aikana Griffith vastusti kiivaasti ajatusta Irlannin jakamisesta ja hän tuki Irlannin vapaaehtoisjoukkojen perustamista unionistien perustamien Ulsterin vapaaehtoisjoukkojen vastapainoksi. Sodan sytyttyä hän vastusti John Redmondin kannustamaa irlantilaisten liittymistä Ison-Britannian armeijaan. Griffith ei ollut osallisena vuoden 1916 pääsiäiskapinan suunnittelussa, jonka yhteydessä nationalistien äärisiipi ohitti hänet. Hänet kuitenkin liitettiin kapinaan ja hän oli toukokuusta joulukuuhun 1916 vangittuna Readingin vankilassa, mikä palautti hänen maineensa Irlannin nationalistien parissa. Hänet vangittiin vielä kahdesti sota-aikana brittiläisvastaisten lehtikirjoitustensa vuoksi.


title: Arthur Griffith

text: Pääsiäiskapinan jälkeen sekä radikaalit tasavaltalaiset että Redmondin politiikkaan tyytymättömät maltilliset alkoivat virrata Sinn Féinin kannattajiksi ja sodan jälkeisissä joulukuun 1918 parlamenttivaaleissa puolue sai 73 Irlannille kuuluneista 105:stä paikasta parlamentissa. Myös tuolla hetkellä vankilassa ollut Griffith valittiin parlamenttiin. Puolueen edustajat eivät ottaneet parlamenttipaikkojaan vastaan, vaan perustivat tammikuussa 1919 Dublinissa oman parlamentin Dáil Éireannin, ja julistivat perustaneensa samalla myös väliaikaisen hallituksen Irlannille. Eamon de Valera toimi uuden hallituksen presidenttinä ja Griffith varapresidenttinä sekä huhtikuusta 1919 alkaen sisäministerinä. De Valeran oleskellessa Pohjois-Amerikassa Griffith toimi hallituksen vt. presidenttinä 19. kesäkuuta 1919 – 26. marraskuuta 1920. Keväällä 1921 hän oli muutamia kuukausia brittien vankina, mutta hänet vapautettiin, kun Irlannin vapaussota päättyi tulitaukoon.


title: Arthur Griffith

text:
Griffith nimitettiin elokuussa 1921 Dáil Éireann -hallituksen ulkoministeriksi. Hän johti syksyllä 1921 Irlannin delegaatiota, joka neuvotteli Lontoossa Ison-Britannian hallituksen kanssa 6. joulukuuta allekirjoitetun Ison-Britannian ja Irlannin sopimuksen. Sopimuksella perustettiin Irlannin vapaavaltio, joka jäi brittiläisen dominion asemaan. Griffith olisi halunnut enemmän, mutta hän kannatti silti sopimusehtojen hyväksymistä, sillä hänen mielestään kyseessä oli paras saavutettavissa ollut tulos ja merkittävä askel tiellä kohti kansakunnan vapautta.
Griffith puolusti kiistellyn sopimuksen hyväksymistä Dáil Éireannissa. Sopimus hyväksyttiin täpärästi 7. tammikuuta 1922, jolloin de Valera erosi ja Griffith valittiin kolme päivää myöhemmin hänen tilalleen presidentiksi. Sopimuksen oli määrä astua voimaan vuoden kuluttua ja siirtymäkauden ajaksi perustettiin Irlannin väliaikainen hallitus, jonka johtoon tuli Michael Collins. Griffithiä ei nimetty väliaikaisen hallituksen jäseneksi, mutta hän jatkoi Dáil Éireann -hallituksen johdossa. Grifith ja Collins kunnioittivat toisiaan, mutta valtasuhteiden ollessa epäselvät he ajautuivat toistuvasti ristiriitoihin keskenään. Samaan aikaan brittiläis-irlantilaista sopimusta koskenut kiista johti Irlannin sisällissodan puhkeamiseen kesäkuun 1922 lopussa. Griffith kuoli ylirasittuneena 12. elokuuta, vain kymmenen päivää ennen kuin myös Collins sai surmansa sisällissodassa.


title: Yleisurheilun sisäratojen Euroopan-mestaruuskilpailut 2000

text: Vuoden 2000 yleisurheilun sisäratojen Euroopan-mestaruuskilpailut pidettiin Gentissä, Belgiassa 25. – 27. helmikuuta. Kisat olivat järjestykseltään 26:nnet.


title: Gullkronanselkä

text: Gullkronanselkä () on noin 30 kilometrin pituinen merenselkä Saaristomerellä Turunmaan saariston länsiosassa, lähellä Gullkronan saarta. Alue kuuluu Paraisten ja Kemiönsaaren kuntiin. Se muodostaa luontorajan Turunmaan läntisen ja itäisen osan välillä.


title: Myöhäinen tapaaminen

text: Myöhäinen tapaaminen on Yle TV2:n tuottama televisionäytelmä, joka sai ensiesityksensä tammikuussa 1968. Sen on kirjoittanut Sirkka-Anneli Martikainen ja ohjannut Eila Arjoma. Nuoruuden sydänystävät Lydia ja Ernest tapaavat uudelleen noin 80 vuoden iässä, ollessaan kumpikin viemässä kukkia puolisoidensa haudalle. Tapaaminen päättyy unenomaiseen yölliseen kohtaukseen puistossa, ja hetken elätelty toive yhteisestä vanhuudesta kariutuu.


title: Mikko Heikura

text: Mikko Heikura (16. huhtikuuta 1820 Nurmes – 16. joulukuuta 1903 Nurmeksen Hevoslahti) oli suomalainen maanviljelijä ja moninkertainen valtiopäivämies.


title: Mikko Heikura

text: Heikuran vanhemmat olivat talollinen Mikko Heikura ja Maria Mustonen. Heikura edusti talonpoikaissäätyä useilla valtiopäivillä, ensin 1863 ja sitten 1872, 1882, 1885 ja 1888 sekä nuorsuomalaisia 1891 ja 1894. Heikura vastusti valtiopäivillä viinanpolttoa kotitarpeisiin, mutta tuki suomenkielisten koulujen asiaa, painovapautta ja 1890-luvulla nuorsuomalaisiin liityttyään myös naisten oikeuksia. Hän toimi useissa valiokunnissa, samoin kuin kotikuntansa Nurmeksen kuntakokouksen puheenjohtajana ja kunnallislautakunnan esimiehenä.


title: Mikko Heikura

text: Heikuran puoliso oli Anna Mustonen (k. 1921).


title: Paavo Nyrönen

text: Paavo (Paavali) Nyrönen (Savonen) (24. tammikuuta 1828 Saarijärvi – 4. huhtikuuta 1898 Saarijärvi) oli suomalainen maanviljelijä ja valtiopäivämies.


title: Paavo Nyrönen

text: Nyrösen vanhemmat olivat talollinen Israel Iisakinpoika ja Anna Kaarlentytär. Nyrönen oli talonpoikaissäädyn edustaja valtiopäivillä neljästi vuosien 1863 ja 1885 välisenä aikana. Hän teki vuoden 1872 valtiopäivillä aloitteen Keski-Suomen läänin perustamiseksi, samoin kuin esitti valtiopäivillä Jyväskylän seudun liikenneyhteyksien parantamista sekä kannatti suomen kielen aseman parantamista ja alkoholin valmistuksen rajoittamista tai kieltämistä kokonaan. Vuoden 1877 valtiopäivillä hän kannatti asevelvollisuuslain hyväksymistä.


title: Paavo Nyrönen

text: Nyrösen puoliso vuodesta 1851 Kaisa Heikintytär (k. 1896).


title: Uuden vuoden yö (televisionäytelmä)

text: Uuden vuoden yö (joissakin lähteissä "Uudenvuoden yö") on Yleisradion vuonna 1966 tuottama televisiosovitus Eeva-Liisa Mannerin näytelmästä, joka oli saanut kantaesityksensä vuotta aiemmin Tampereen Työväen Teatterissa. Samoin tamperelaisvoimin toteutettu televisioversio ensiesitettiin Yle TV2 -verkossa uudenvuodenaattona 1966. Sen ovat ohjanneet Eugen Terttula ja Jarmo Nieminen.


title: Uuden vuoden yö (televisionäytelmä)

text: Kirjailija Mannerin omien sanojen mukaan "Uuden vuoden yö" on ”pessimistinen ja epäystävällinen näytelmä ihmisistä, jotka elämä on pettänyt, tai jotka ovat itse pettäneet itsensä ja päätyvät lopulta hämmennykseen ja epätoivoon”.


title: Uuden vuoden yö (televisionäytelmä)

text: Näytelmän loppuratkaisua muutettiin myöhemmin, mutta televisioversiossa se on sama kuin kantaesityksessä.


title: Uuden vuoden yö (televisionäytelmä)

text: Tampereen Työväen Teatterissa tapahtunutta kantaesitystä oli luonnehdittu suureksi teatteritapaukseksi ja ensimmäiseksi yritykseksi kuvata suomalaista sivistyneistöä. Katso-lehden ennakkoesittelyssä tv-version ensiesityksen sijoittamista nimensä ja tapahtuma-aikansa mukaisesti uudenvuodenaaton myöhäisiltaan pidettiin erinomaisena ratkaisuna.


title: Kolmperä (Salo)

text: Kolmperä on järvi Salon Suomusjärvellä. Sen pinta-ala on 0,026 km² ja rantaviivan pituus 0,85 km. Se kuuluu Suomusjärvenjoen valuma-alueeseen, ja sen päävesistö on Kiskonjoki–Perniönjoki.


title: Kolmperä (Salo)

text: Järven jakaa kahtia Helsingintie eli seututie 110. Eteläisen osan etelälaitaa sivuaa valtatie 1, ja sen länsilaitaa reunustaa jyrkkä kalliorinne. Pohjoisessa osassa pesii telkkäpariskunta.


title: Kolmperä (Salo)

text: Järvi on puolimatkassa Suomusjärven Kitulan taajaman ja Lahnajärven välillä. Kumpaankin on matkaa noin 3,5 km. Järven kohdalla on molemmin puolin tietä levennykset pysähtymistä varten.


title: Kolmperä

text: Kolmperä tarkoittaa seuraavia:


title: Ovi (televisionäytelmä)

text: Ovi on Mainos-TV:n vuonna 1968 ensiesittämä televisionäytelmä. Sen ovat käsikirjoittaneet Inke Tarkas ja Aarne Tarkas, joka on myös ohjannut esityksen.


title: Ovi (televisionäytelmä)

text: Jännitysnäytelmässä Haikon kartano esittää Hellerin pariskunnan omistamaa Sarvilahtea. Tilanomistajan veli on yllättäen kuollut, ja tapahtumia selvitellessä myös rouva Hellerin henki alkaa olla vaarassa.


title: Ovi (televisionäytelmä)

text: Loppiaisena 1968 ensiesitetty "Ovi" avasi MTV-teatterin jännitysnäytelmien sarjan, jonka seuraavana jaksona esitettiin Olavi Linnuksen kirjoittama "Murhaleikki".


title: Murhaleikki

text: Murhaleikki on Mainos-TV:n tuottama televisionäytelmä vuodelta 1968. Sen on kirjoittanut Olavi Linnus ja ohjannut Ville-Veikko Salminen.


title: Murhaleikki

text: Elokuvan alkukohtaukset on kuvattu Torholan luolan liepeillä Lohjalla. Riitautunut aviopari ryhtyy vaaralliseen leikkiin teemalla ”jollet sinä tapa minua ensin, minä tapan sinut”. Tapahtumat sijoittuvat myös kaupunkiin ja poliisiasemalle.


title: Murhaleikki

text: "Murhaleikki" oli toinen jakso MTV-teatterin tammikuussa 1968 aloittamasta jännitysnäytelmien sarjasta.


Mario & Sonic at the Sochi 2014 Olympic Winter Games on crossover urheilu/party videopeli Wii U:lle. Se paljastettiin 17. toukokuuta 2013 "Mario & Sonic"-sarjan neljäntenä osana ja se on Sotšissa pidettyjen vuoden 2014 talviolympialaisten virallinen videopeli. Se julkaistiin Euroopassa 8. marraskuuta, Australiassa 9. marraskuuta, Pohjois-Amerikassa 15. marraskuuta, ja Japanissa 5. joulukuuta 2013. Se on sarjan ensimmäinen peli, joka mahdollistaa online moninpelimoodin ja ensimmäinen, jonka julkaisi maailmanlaajuisesti Nintendo, kun aiemmat pelit oli julkaissut Sega Japanin ulkopuolella. Toisin kuin sarjan aiemmat osat, peli on tehty ainoastaan kotikonsolille ja siitä ei ole saatavilla käsikonsoliversiota.


title: Mario & Sonic at the Sochi 2014 Olympic Winter Games

text: Pelaaja voi valita vain yhden kahdestakymmenestä hahmosta, jotka tekevät paluun kahdesta edellisestä pelistä, joilla voi osallistua pelin 16 olympialajiin. Lajeissa pelaaja ohjaa hahmoa joko käyttämällä Wii Remote MotionPlusia ja Nunchukia, tai Wii U GamePadiä joidenkin lajien, kuten ampumahiihdon suorittamiseen. Muita, paluun tekeviä lajeja ovat esimerkiksi hiihto, rattikelkkailu ja curling, kun taas uusia lajeja ovat parittainen taitoluistelu ja kaltevatyylinen lumilautailu. Kuten aiemmissa peleissä, pelaajat voivat suorittaa myös kahdeksan erilaista fiktionaalista Dream Event-lajia, mukaan lukien uuden sekoitetun lajin, jossa voi samanaikaisesti pelata lumilautailua, hiihtoa ja kelkkailua. Nämä lajit sijoittuvat Marion ja Sonicin tavaramerkkien alaisiin paikkoihin. Uusi lisäys tähän peliin on Action & Answer Tour, jossa pelaajat vastailevat kysymyksiin saadakseen pisteitä Sonic Colorsista tuttujen Orbotin ja Cubotin järjestämissä lajeissa.


text: "Mario & Sonic at the Sochi 2014 Olympic Games" sai vaihtelevia vastaanottoja ristiriitaisista negatiivisiin, useiden arvostelijoiden kehuessa pelin visuaaleja ja kritisoidessa pelin samanlaisuuksia "Mario & Sonic"-pelisarjan aiempien pelien kanssa. GameRankingsin keskiarvoksi pelille muodostui 54,81% ja Metacriticin keskiarvoksi puolestaan 55/100.


text: Gaz Plant Nintendo Lifesta antoi pelille 6/10 pistettä, todeten että se "...tuntuu pieneltä edistykseltä, eikä valtavalta harppaukselta jota saattaisit odottaa. Ottaen suuren osan sisällöstään vuoden 2010 pelistä, ja välittämättä vuoden 2012 kokemuksesta, tämä viimeisin painos osuu joihinkin oikeisiin näppäimiin, mutta ne ovat samoja uudelleenmerkitsemättömiä näppäimiä, joita koskettiin jo neljä vuotta sitten. Verkkopelin sisällyttäminen on varmasti tervetullut, mutta se on liian rajoitettu, kun taas GamePadillä käytettävä kekseliäs TV ajatus ei ole koskaan vienyt tarpeeksi pitkälle. Mutta kuten on sanottu, kaveriporukalla pelistä saa paljon sitä hauskuutta irti mitä siinä pitää olla; Sitä tunnetta, että olet tehnyt sen kaiken jo ennenkin, on vain vaikea ravistaa pois itsestään."


text: Digital Spyn Liam Martin antoi pelille 3/5 pistettä, yllättyen pelin visuaaleista, moninpelinäkökulmista sekä perheystävällisestä hauskuudesta, mutta kritisoi pelin "kipinän" puutetta ja etenemistä "Mario & Sonic"-sarjassa, josta hän totesi että "Kun toiminta on menevää ja pelit ovat täydessä keinahduksessa, peli on säihkyvä ja hauska minipelikokoelma koko perheelle. Nautittavasta moninpelistä huolimatta pelistä puuttuu ylevä tähdenvoima."


text: David Jenkins Metrosta oli pääosin negatiivinen peliä kohtaan, antaen 3/10 pistettä. Jenkins yllättyi pelin grafiikoista, mutta kritisoi pelin syvyyden puutetta, epäjohdonmukaisia ohjaimia ja kierrätettyä materiaalia, mainiten että "[Tämä on] kaikista surkein "Mario & Sonic"-peli tähän mennessä ja ei vain crossoverin turhuus, mutta aidosti huono minipelikokoelma, joka pistää Wii U:n ja GamePadin molemmat näyttämään pahalta."


text: Suomalaisilta arvostelijoilta peli sai pääosin ristiriitaisen vastaanoton. Gamereactor antoi pelille arvosanaksi 6/10 kehuen loistavia unilajeja sekä sitä että pääosa lajeista on toimivia, mutta kritisoi puolestaan Action and Answerin surkeutta, epäonnistuneita ja turhia uudistuksia sekä rajoitettua nettipeliä. Pelaajalehti antoi pelille arvosanaksi 5/10, sanoen että "Uusi "Mario & Sonic" sisältää avattavia asioita, kuten musiikkia ja vaatteita, mutta tuntuu silti rahastukselta. Se on hetken hupia."


title: Kotkankallion muistomerkki

text: Kotkankallion muistomerkki on veistos Tampereella Finlaysonin tehdasalueella Wilhelm von Nottbeckin puistossa. Keisari Aleksanteri I:n kunniaksi 1830-luvulla pystytetty veistos on todennäköisesti Tampereen vanhin. Veistoksen tekijäksi on mainittu Chopin-niminen venäläinen kuvanveistäjä, mutta tietokirjailija Jari Niemelän mukaan tämä on väärinkäsitys, sillä veistos ainoastaan valmistettiin pietarilaisessa Chopinin pronssivalimossa, mutta kuvanveistäjää ei tunneta. Veistos ei sijainnut alkujaan julkisella paikalla, sillä ympäröivä puisto avattiin yleisölle vasta 1980-luvulla.


title: Kotkankallion muistomerkki

text: Veistos esittää siipensä levittänyttä kotkaa. Suurikokoisen linnun siipienväli on 420 cm. Veistoksen jalustassa on kaksi latinankielistä muistolaattaa, jotka kertovat Aleksanteri I:n ja Aleksanteri II:n vierailuista Tampereella vuosina 1819 ja 1856. Nykyiset laatat ovat kopioita, sillä toinen alkuperäisistä varastettiin vuonna 1997 ja toinen siirrettiin turvaan Tampereen museoiden kokoelmiin.


title: Tidiatsuroni

text: Tidiatsuroni (CHSNO) on fenyyliureajohdannaisiin kuuluva orgaaninen yhdiste. Yhdistettä käytetään maataloudessa herbisidinä ja kasvien kasvua säätelevänä aineena. Aineen käyttö Euroopan Unionin alueella kiellettiin komission päätöksellä huhtikuussa 2008.


title: Tidiatsuroni

text: Huoneenlämpötilassa tidiatsuroni on väritön kiteinen aine. Yhdiste hajoaa kuumennettaessa sulamispisteeseensä. Tidiatsuroni liukenee vain pieniä määriä veteen, mutta liukenee paremmin orgaanisiin liuottimiin kuten asetoniin, dimetyyliformamidiin, dimetyylisulfoksidiin ja metanoliin.


title: Tidiatsuroni

text: Tidiatsuronilla on sytokiniinien kaltaisia vaikutuksia. Yhdiste nopeuttaa kasvien kasvua, hedelmien kypsymistä ja siementen itämistä. Yhdiste myös suurina määrinä aiheuttaa lehtien putoamista jo vihreinä ennen kellastumista. Tidiatsuroni imeytyy kasvien solukkoihin juurien kautta.


title: Tidiatsuroni

text: Tidiatsuronia syntetisoidaan käyttämällä lähtöaineena 5-(1,2,3-tiadiatsoli)isosyanaattia ja aniliinia emäksisissä olosuhteissa tai fenyyli-isosyanaatin ja 3-amino-1,2-tiadiatsolin välisellä reaktiolla.


title: Tidiatsuroni

text: Tidiatsuronia käytetään rikkaruohomyrkkynä ja kasvien lehtien putoamista aikaansaavana kemikaalina. Jälkimmäisen käyttöön se soveltuu erityisesti puuvillan viljelyksessä.


title: Nenad Krstić

text: Nenad Krstić (, s. 25. heinäkuuta 1983 Kraljevo, Jugoslavia) on serbialainen koripalloilija, joka on edustanut vuodesta 2014 lähtien Anadolu Efesiä.


title: Nenad Krstić

text: Krstić pelasi juniorina KK Partizanin joukkueissa, joista hänet nostettiin edustusjoukkueeseen kaudeksi 2000–2001. Hän debytoi Euroliigassa kaudella 2001–2002, jolloin hän teki keskimäärin 4,8 pistettä ottelua kohden. Samana kautena Partizan voitti myös Serbia ja Montenegron -mestaruuden. Krstić edusti seuraa vuoteen 2004 asti, ja seura voitti maansa mestaruuden vielä kahdesti vuosina 2003–2004 sekä cup-mestaruuden kaudella 2001–2002.


title: Nenad Krstić

text: Krstić oli varattu NBA:han jo vuonna , mutta hän siirtyi liigaan kaudeksi 2004–2005, jolloin hän aloitti NBA-uransa New Jersey Netsissä. Ensimmäisellä NBA-kaudellaan hän teki keskimäärin 10,0 pistettä ja otti 5,3 levypalloa ottelua kohden. Kauden pudotuspeleissä hän teki keskimäärin 18,3 pistettä ottelua kohden ja kauden päätteeksi hänet valittiin . Pisteiden valossa Krstićin paras NBA-pelikausi oli 2006–2007, jolloin hän teki keskimäärin 16,4 pistettä ottelua kohden.


title: Nenad Krstić

text: Kesällä 2008 Krstić teki venäläisen Triumf Ljubertsyn kanssa kaksivuotisen sopimuksen. Hän ei kuitenkaan pelannut seurassa koko kautta, vaan siirtyi joulukuun 2008 lopulla NBA-joukkue Oklahoma City Thunderiin. Krstić pelasi seurassa helmikuuhun 2011 asti, jolloin Thunder kauppasi hänet Boston Celticsille. Hän pelasi kauden 2010–2011 loppuun asti Bostonissa ja siirtyi kaudeksi 2011–2012 TsSKA Moskovaan. Krstić valittiin Euroliigan ykköstähdistöjoukkueisiin kausina 2011–2012 sekä 2012–2013. Kolmen pelikauden jälkeen hän siirtyi turkkilaiseen Anadolu Efesiin.


title: Sonic the Hedgehog 4: Episode II

text: Sonic the Hedgehog 4: Episode II (ソニック・ザ・ヘッジホッグ4 エピソードII "Sonikku za Hejjihoggu Fō: Episōdo Tsū") on vuonna 2012 julkaistu episodinen Sonic the Hedgehog-pelisarjan videopeli, joka jatkaa siitä mihin :ssä jäätiin. Pelin kehittivät Sonic Team ja Dimps ja sen tarkoituksena on jäljitellä alkuperäisen Sega Mega Drivelle/Sega Genesikselle kehitetyn "Sonic the Hedgehog"-sarjan pelejä.


title: Sonic the Hedgehog 4: Episode II

text: "Episode II" julkaistiin toukokuussa 2012 PC:lle (Steamin kautta), PlayStation Networkille, Xbox Live Arcadelle, Androidille ja iOS:lle sekä kesäkuussa 2013 Ouyalle ja NVIDIA SHIELDille (esiasennettuna sovelluksena). Omien versioiden julkaisua WiiWarelle ja Windows Phonelle suunniteltiin, mutta niitä ei koskaan julkaistu. Lisäosa nimeltään "Episode Metal" on saatavilla niille jotka ostavat molemmat episodit samalle järjestelmälle.


title: Sonic the Hedgehog 4: Episode II

text: Toisen episodin juonesta ei vihjailtu muuta kun, että Tails ilmaantuu Sonicin avuksi ja Metal Sonic tekee paluun kronoloogisesti sitten Sonic CD:n kohtaamisen jälkeen.


title: Sonic the Hedgehog 4: Episode II

text: Toisessa episodissa Sonicia seuraa Tails kuten kronologisesti edellisissä pelleissä(Sonic 2, Sonic 3) . Sonic ja Tails pystyvät tekemään yhdessä yhdennäisiä liikkeitä, kuten kierrekombon, jolla voi pyöriä seinien läpi ja pyöriä huikeaa vauhtia. Tails voi myös lentää tai uida veden alla samanaikaisesti kuljettaen Sonicia mukana hetken aikaa. Toisessa episodissa on puolestaan viisi tasoa, joista viimeisessä on vain kaksi kenttää, sisältäen erilliset pomotaistelut. Pelissä pomoina toimii vuorotellusti tri. Eggman ja Metal Sonic. Pelin erikoistasoihin pääsee samalla tapaa kuin edellisessä episodissa. Erikoistasot ovat samanlaisia kuin Sonic the Hedgehog 2-pelistä, lukuun ottamatta lukuisia uusia ominaisuuksia joita jokaisessa erikoistasossa on.


title: Sonic the Hedgehog 4: Episode II

text: Toisen episodin mukana tuleva "Episode Metal" esittelee Metal Sonicin pelattavana hahmona ensimmäisen episodin tasoissa. Kenttiä on kuitenkin vain yksi jokaista tasoa myöten, joka tekee Episode Metal-tilasta lyhyen. Metal Sonicin hyppykorkeus on pienempi kuin Sonicin ja hänen rakenteensa vuoksi hän putoaa paljon nopeammin. Episode Metal on haastavampi kun ensimmäinen episodi peliin asetettujen ansojen ja badnikeiden määrän takia, vastaavasti kuin Knucklesin pelattavuus Sonic & Knuckles tai Knuckles the Echidna in Sonic the Hedgehog 2-pelissä.


title: Gabriela Cé

text: Gabriela Cé (s. 3. maaliskuuta 1993 Porto Alegre) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 225 marraskuussa 2014. Hän on voittanut urallaan kahdeksan ITF-turnausta kaksinpelissä ja seitsemän nelinpelissä.


title: Gabriela Cé

text: Cé edusti Brasilian Fed Cup -joukkuetta ensimmäisen kerran vuonna 2014.


title: Obninskin ydinvoimalaitos

text: Obninskin ydinvoimalaitos () on Länsi-Venäjän Kalugan alueella, Okajoen Protva-sivuhaaran lähistöllä, Obninskin kaupungin eteläosassa sijaitseva, vuonna 2002 suljettu maailman ensimmäinen ydinvoimalaitos. Laitos sijaitsee noin 100 kilometriä Moskovasta lounaaseen.